pythainlp/thai-wiki-dataset-v4 huggingface dataset:
ไอซีคิว

ไอซีคิวนิว  เป็นโปรแกรมระบบส่งข้อความทันที (IM) และ VoIP ข้ามแพลตฟอร์ม ชื่อของโปรแกรมมาจากวลีภาษาอังกฤษว่า "I Seek You" เดิมพัฒนาโดยบริษัท Mirabilis ของอิสราเอลใน ค.ศ. 1996 ก่อนที่ทาง AOL เข้าซื้อใน ค.ศ. 1998 และกลุ่ม Mail.Ru (ปัจจุบันคือ VK) เข้าซื้อต่อใน ค.ศ. 2010
แอปพลิเคชันและบริการไอซีคิววางจำหน่ายครั้งแรกโดยไม่เสียค่าใช้จ่ายในการดาวน์โหลดในเดือนพฤศจิกายน ค.ศ. 1996 การธุรกิจไม่ใช้การตลาดแบบดั้งเดิม และส่วนใหญ่พึ่งพาการโฆษณาแบบปากต่อปาก ไอซีคิวเป็นหนึ่งในแอปพลิเคชันที่มีระบบส่งข้อความทันทีแบบเดี่ยวอันแรก แม้ว่าการสนทนาแบบเวลาจริงไม่ได้เป็นสิ่งที่มาใหม่ (ไออาร์ซีเป็นอพลตฟอร์มทั่วไปในเวลานั้น) แนวคิดบริการแบบรวมศูนย์โดยสมบูรณ์ด้วยบัญชีผู้ใช้ส่วนบุคคลที่เน้นการสนทนาแบบตัวต่อตัว วางแม่แบบต่อบริการที่ใช้ระบบส่งข้อความทันทีรุ่นหลัง อย่าง AIM และอิทธิพลของสิ่งนี้ยังคงมีอยู่ในแอปพลิเคชันสื่อสังคมสมัยใหม่ ไอซีคิวกลายเป็นแพลตฟอร์มระบบส่งข้อความทันทีที่มีการใช้งานอย่างแพร่หลายแอปแรก
ในช่วงที่มีผู้ใช้งานสูงสุดประมาณ ค.ศ. 2001 ไอซีคิวมีบัญชีที่มีการลงทะเบียนมากกว่า 100 ล้านบัญชี ในช่วงที่ Mail.Ru เข้าซื้อกิจการใน ค.ศ. 2010 มีผู้ใช้งานรายวันประมาณ 42 บัญชี ใน ค.ศ. 2020 กลุ่ม Mail.Ru ที่ถือครองแอปนี้ ตัดสินใจเปิดตัวซอฟต์แวร์ใหม่ชื่อ "ICQ New" โดยเปิดตัวต่อสาธารณชนในวันที่ 6 เมษายน ค.ศ. 2020 ใน ค.ศ. 2022 ไอซีคิวมีผู้ใช้งานรายเดือนประมาณ 11 ล้านบัญชี
ในช่วงสัปดาห์ที่สองของเดือนมกราคม ค.ศ. 2021 ไอซีคิวกลายเป็นนิยมมากขึ้นในฮ่องกงที่เกิดจากประเด็นต่อการอัปเดตนโยบายความเป็นส่วนตัวของวอตส์แอปป์ ทำให้จำนวนผู้ดาวน์โหลดแอปในภูมิภาคนี้เพิ่มขึ้น 35 เท่า ใน ค.ศ. 2023 การสืบสวนของสื่อข่าวบราซิล "Núcleo Jornalismo" พบว่ามีผู้ใช้ไอซีคิวในการแบ่งปันสื่อลามกอนาจารเด็กอย่างเสรี เนื่องด้วยนโยบายการกลั่นกรองหละหลวม
ในวันที่ 24 พฤษภาคม ค.ศ. 2024 วีเคกรุ๊ปประกาศว่าไอซีคิวจะปิดให้บริการในวันที่ 26 มิถุนายน ปีเดียวกัน
อีสต์พรอวิเดนซ์

พรอวิเดนซ์ตะวันออก  เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 47,037 คนในปี พ.ศ. 2553 พรอวิเดนซ์ตะวันออกเป็นเมืองขนาดใหญ่อันดับที่ 5 พรอวิเดนซ์ตะวันออกมีพื้นที่ทั้งหมด 43 ตารางกิโลเมตร โดยแบ่งเป็นบนบก 35 ตารางกิโลเมตร ในน้ำ 8.3 ตารางกิโลเมตร
ตระกูลโฮโจ

ตระกูลโฮโจ  เป็นตระกูล ซะมุไร ที่ทรงอิทธิพลใน ยุคคามากูระ เพราะผู้นำตระกูลคนแรกคือ โฮโจ โทกิมาซะ เป็นพ่อตาของ มินาโมโตะ โนะ โยริโตโมะ โชกุนคนแรกของ รัฐบาลโชกุนคามากูระ และเป็น ชิกเก็ง ในสมัยของมินาโมโตะ โนะ โยริอิเอะ โชกุนคนที่ 2 ผู้เป็นหลานชาย
ตระกูลโฮโจเริ่มมีบทบาทสำคัญเมื่อ โฮโจ โทกิมาซะ ได้ช่วยชีวิต มินาโมโตะ โนะ โยริโตโมะ จากการถูกไล่ฆ่าพร้อมกับสนับสนุนโยริโตโมะให้ลุกขึ้นสู้กับ ตระกูลไทระ และยกลูกสาวให้แต่งงานด้วย
หลังจากสงครามเก็มเป ปรากฏว่า ตระกูลมินาโมโตะ ได้ชัยชนะและทรงอำนาจในแผ่นดินเหนือราชสำนักจึงทำให้ตระกูลโฮโจมีอำนาจและอิทธิพลตามไปด้วย
หลังจาก จักรพรรดิโกะ-ชิรากาวะ สวรรคตใน ค.ศ. 1192 โยริโตโมะจึงได้รับพระราชทานตำแหน่งโชกุนจาก จักรพรรดิโกะ-โทบะ ยิ่งทำให้ตระกูลโฮโจทรงอำนาจและอิทธิพลมากขึ้น
ต่อมาใน ค.ศ. 1202 โยริโตโมะถึงแก่อสัญกรรม โยะริอิเอะ บุตรชายคนโตจึงขึ้นเป็นโชกุนสืบต่อมาแต่ในสมัยของโยะริอิเอะอำนาจทั้งหมดอยู่ที่โทกิมาซะผู้เป็นตาพร้อมกันนั้นยังบีบบังคับโชกุนโยะริอิเอะให้ตั้งตัวเองเป็น ชิกเก็ง หรือผู้สำเร็จราชการทำให้โชกุนโยะริอิเอะไม่พอใจสละตำแหน่งให้ ซะเนะโตะโมะ ผู้เป็นน้องชายหลังจากดำรงตำแหน่งเพียง 1 ปีซึ่งหลังจากสมัยของโชกุนโยะริอิเอะเป็นต้นไปอำนาจทั้งหมดอยู่ที่ชิกเก็งที่มาจากตระกูลโฮโจทั้งสิ้น
ตระกูลโฮโจหมดอำนาจลงใน ค.ศ. 1333 หลังจาก ตระกูลอาชิกางะ ที่นำโดย อะชิกะงะ ทะกะอุจิ กระทำรัฐประหาร บุกเข้ายึด คามากูระ ทำให้ตระกูลโฮโจหมดอำนาจลงพร้อมกับตระกูลมินาโมาโตะ
มิดเดิลทาวน์

มิดเดิลทาวน์  เป็นเมืองในนิวพอร์ตเคาน์ตี โรดไอแลนด์ สหรัฐอเมริกา มีประชากร 16,150 คน ในปี พ.ศ. 2553 มิดเดิลทาวน์ตั้งอยู่ระหว่างพอร์ตสมูทและนิวพอร์ต ซึ่งเป็นที่มาของชื่อ "มิดเดิลทาวน์"
เทศมณฑลนิวพอร์ต (รัฐโรดไอแลนด์)

เทศมณฑลนิวพอร์ต  เป็นเคาน์ตี 1 ใน 5 ของโรดไอแลนด์ ในปี พ.ศ. 2553 เทศมณฑลนิวพอร์ตมีประชากร 82,888 คน นิวพอร์ตมีพื้นที่ 812 ตารางกิโลเมตร โดยแบ่งเป็นบนบก 269 ตารางกิโลเมตร และในน้ำ 543 ตารางกิโลเมตร ตั้งอยู่ที่ ประเทศกัมพูชา ที่มีศิลปะกุญแขมรอยู่
นอร์ทพรอวิเดนซ์

พรอวิเดนซ์เหนือ  เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 32,078 คน ในปี พ.ศ. 2553 พรอวิเดนซ์เหนือเป็นเมืองที่เล็กที่สุดด้วยพื้นที่ 15.1 ตารางกิโลเมตร มีประชากรมากเป็นอันดับ 8 ของเมืองในรัฐโรดไอแลนด์
เวียงร้อยดาว

เวียงร้อยดาว เป็นนวนิยายแนวสืบสวนฆาตกรรมและสยองขวัญ จากบทประพันธ์ของบินละเว สร้างเป็นละครโทรทัศน์โดย ธัญญา วชิรบรรจงและพงศ์พัฒน์ วชิรบรรจง ออกอากาศทางสถานีวิทยุโทรทัศน์ไทยทีวีสีช่อง 3
เรื่องย่อ.
"บดินทร์ธร" เรื่องราวของคนในตระกูลที่ครั้งหนึ่งเคยเป็นอดีตเป็นต้นเหตุแห่งรอยร้าวฉานแห่งเวฬุมาส การจากไปของ คุณดิลก บดินทร์ธร และ คุณจันทร์ฉาย บดินทร์ธร พ่อแม่บุญธรรม คุณหนูร้อยดาว บดินทร์ธรในอังกฤษ คุณหนูร้อยดาวกลับไทย เพื่อฟังพินัยกรรมของ คุณปกรณ์ บดินทร์ธร บิดา เมื่อถึงคฤหาสน์บดินทร์ธร ต้นชัยพฤกษ์ซึ่งเมื่อวานไม่มีดอก กลับออกดอกบานสะพรั่ง เธอได้รับการต้อนรับจากนมแสง (ข้ารับใช้คุณเวียงแก้ว) แต่กลับถูกเดียดฉันท์จากภรรยาคนอื่นๆ และลูกต่างแม่ พ่อของคุณหนูร้อยดาวนั้นมีภรรยาถึง4คน คือ คุณเต็มเดือน บดินทร์ธร แต่ไม่มีลูก ภรรยาคนที่สองชื่อ คุณจงจิตร บดินทร์ธร มีลูกสาวคนเดียว คือ คุณหนูดารกา บดินทร์ธร ภรรยาคนที่สาม ชื่อ คุณสร้อยฟ้า บดินทร์ธร มีลูก 2 คน คือ คุณหนูวีระวิทย์ บดินทร์ธร และ คุณหนูดาราเรศ บดินทร์ธร ส่วน คุณเวียงแก้ว บดินทร์ธร แม่ของคุณหนูร้อยดาวนั้นเป็นภรรยาคนที่สี่ คุณท่านดำรง ปู่ ก็ไม่ยอมรับเธอ คุณหนูร้อยดาวอยากกลับมาเวียงร้อยดาว ที่แม่เคยอยู่ในบดินทร์ธร ที่ตอนร้างเท่าๆอายุของเธอ เธอจึงต้องไปพักอยู่ที่เรือนของนมแสง โดยมี กระถิน (ข้ารับใช้คุณสร้อยฟ้า)อยู่ด้วย วันต่อมา มาร์ค ลูกชายทูตไทยประจำอังกฤษ แวะมาหาคุณหนูร้อยดาว รถของเขาถูกรถของ ม.ร.ว.น่านฟ้า ชนเข้าอย่างจัง ม.ร.ว.น่านฟ้าโวยวายว่ามาร์คจอดรถเกะกะ ขณะที่มาร์คกับม.ร.ว.น่านฟ้ากำลังทะเลาะกันอยู่นั้น ม.ร.ว.สิบทิศ พี่ชายแท้ๆของม.ร.ว.น่านฟ้าซึ่งขับรถตามน้องสาวออกมาเห็นเข้า จึงสั่งให้ม.ร.ว.น่านฟ้ายอมรับผิด และให้นามบัตรไว้เพื่อชำระค่าซ่อมรถให้หลังซ่อมเสร็จ แต่มาร์คไม่สนใจ คุณหนูร้อยดาวจึงเป็นคนเก็บนามบัตรไว้ให้ ม.ร.ว.สิบทิศแอบพึงใจในตัวคุณหนูร้อยดาวแต่ยังคงไว้ท่าทำเป็นไม่สนใจ เพราะม.ร.ว.สิบทิศอยู่ที่ตำหนักม่วง อันมีพื้นที่ติดกับคฤหาสน์บดินทร์ธร และตั้งแต่ ม.จ.วิรุฬ พ่อของเขาเสียชีวิตในคฤหาสน์บดินทร์ธรเป็นต้นมา ที่ทำให้เขาสงสัยว่าคุณเวียงแก้วคือผู้ที่ฆ่าท่านพ่อของเขา ความสัมพันธ์ของสองตระกูลจึงสิ้นสุดลงนับแต่นั้น
แหล่งข้อมูลอื่น.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">สถานีวิทยุโทรทัศน์ไทยทีวีสีช่อง 3 
 ละครวันจันทร์ - อังคาร 20:15 - 22:45</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">เวียงร้อยดาว</td>
<th style="width: 33%;">ถัดไป</th>
</tr><tr style="text-align: center;">
<td>มาดามดัน
</td>
<td>ลูกทาส
</td></tr>
</table>
เดือยไก่

เดือยไก่ ชื่อวิทยาศาสตร์: "Dasymaschalon lomentaceum" เป็นไม้พุ่มในวงศ์ Annonaceae ลำต้นตรง ใบเดี่ยว ปลายใบแหลม ผิวใบด้านบนสีเขียวเข้ม ด้านล่างมีไขสีขาวนวลเคลือบ ดอกเดี่ยว ออกตามซอกใบ กลีบสีเขียวแกมเหลือง ดอกไม่บาน กลีบดอกจึงติดกันดูคล้ายเดือยไก่ ผลกลุ่มและเป็นผลสด ผลย่อยเรียงกันคล้ายลูกประคำ 
ใช้รับประทานเป็นผลไม้ รากใช้เป็นส่วนผสมของยาบรรเทาอาการปวดเมื่อยหรือเคล็ดขัดยอก
สมเด็จพระพุทธโฆษาจารย์

สมเด็จพระพุทธโฆษาจารย์ เป็นราชทินนามของสมเด็จพระราชาคณะรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย
ประวัติ.
พระพุทธโฆสะเป็นพระคันถรจนาจารย์เถระชาวอินเดียใต้ ได้รับยกย่องว่าเป็นนักปราชญ์ฝ่ายเถรวาท ได้ประพันธ์วรรณกรรมบาลีไว้หลายเล่ม เช่น วิสุทธิมรรค สมันตปาสาทิกา เป็นต้น ในสุวรรณภูมิจึงมีการใช้นามของท่านเป็นราชทินนามสำหรับพระเถระผู้ทรงเกียรติคุณสูงสุดในด้านคันถธุระ 
ในพงศาวดารเหนือ กล่าวถึงพระพุทธโฆษาจารย์ วัดเขารังแร้ง ว่าเป็นพระอรหันต์ผู้ห้ามทัพพระเจ้าศรีธรรมาโศกราชกรุงเชียงแสนไม่ให้ตีเมืองศรีสัชนาลัย ส่วนสมัยอาณาจักรศรีอยุธยาก็มีสมเด็จพระพุทธโฆษาจารย์ เจ้าอาวาสวัดอโยธยา ได้แต่ง "ราโชวาทชาดก" ถวายสมเด็จพระนารายณ์มหาราช และสมัยสมเด็จพระเพทราชามีสมเด็จพระพุทธโฆษาจารย์อยู่วัดพุทไธศวรรย์
ในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อพระพุทธโฆษา วัดพุทไธศวรรย์ เป็นพระราชาคณะในคณะคามวาสีฝ่ายขวา ถึงสมัยต้นกรุงรัตนโกสินทร์ได้เปลี่ยนเป็นเจ้าคณะใหญ่คณะเหนือ (บางรูปเป็นเจ้าคณะกลาง) ตอนแรกมีสมณศักดิ์ระหว่างชั้นธรรมกับเจ้าคณะรอง ต่อมายกขึ้นเป็นสมเด็จพระราชาคณะจวบจนปัจจุบัน
ฐานานุกรม.
สมเด็จพระพุทธโฆษาจารย์ มีฐานานุศักดิ์ตั้งฐานานุกรมได้ 10 รูป ดังนี้
<templatestyles src="Col-begin/styles.css"/>
ผู้ได้รับสมณศักดิ์.
ในสมัยกรุงรัตนโกสินทร์ มีพระเถระได้รับพระราชทานสมณศักดิ์ที่พระพุทธโฆษาจารย์ ดังนี้
สมเด็จพระอริยวงศาคตญาณ (อู่)

สมเด็จพระอริยวงศาคตญาณ นามเดิม อู่ เป็นสมเด็จพระราชาคณะ อดีตเจ้าอาวาสวัดสัมพันธวงศารามวรวิหาร และวัดสุทัศนเทพวรารามราชวรมหาวิหาร
ประวัติ.
สมเด็จพระอริยวงศาคตญาณ มีนามเดิมว่า อู่ ส่วนประวัติชั้นบวชเรียนและเปรียญนั้นไม่ทราบว่าเป็นอย่างไร ไม่ได้ความปรากฏ กล่าวกันว่าท่านเป็นผู้ฉลาดสามารถในพระปริยัติธรรมเป็นเปรียญธรรม 9 ประโยค ถึงปีเถาะ พ.ศ. 2374 วันพฤหัสบดีขึ้น 5 ค่ำ เดือน 8 ทรงตั้งเป็นพระราชาคณะผู้ใหญ่ที่พระธรรมไตรโลก มีสำเนาที่ทรงตั้งดังนี้ ""ให้เลื่อน พระราชกระวี เป็นพระธรรมติโลกาจารย์ ญาณวิสารทนายก ติปิฏกธรา บวรสังฆาราม คามวสี สถิต ณ วัดเกาะวรวิหาร พระอารามหลวง"
ครั้งถึงปีเถาะ พ.ศ. 2386 เมื่อทรงบูรณะวัดสุทัศนเทพวรารามเสร็จแล้ว โปรดให้อาราธนามาเป็นอธิบดีสงฆ์วัดสุทัศน์ฯ เป็นองค์แรกจึงทรงเลื่อนเป็นพระพิมลธรรม คราวเดียวกับทรงตั้งสมเด็จพระอริยวงษญาณ (นาค) มีสำเนาที่ทรงตั้ง ดังนี้ "ให้พระธรรมไตรโลก เป็นพระพิมลธรรม อนันญาณนายก ติปิฏกธรา มหาคณฤศร บวรสังฆาราม คามวาสี สถิตในวัดสุทัศนเทพธารามอาวาศวรวิหาร พระอารามหลวง ทรงตั้งวันพุธ แรม 11 ค่ำ เดือน 6 ปีเถาะพุทธศักราช 2386""
ตำแหน่งสมเด็จพระสังฆราช.
เมื่อสมเด็จพระอริยวงษญาณ (นาค) สิ้นพระชนม์ พระบาทสมเด็จพระนั่งเกล้าเจ้าอยู่หัวมีพระราชดำริจะให้ท่านเป็นสมเด็จพระสังฆราช พระองค์โปรดให้อาลักษณ์ร่างนามที่จะทรงแต่งตั้งอยู่แล้ว ลงศุภมัศคุกำหนดวันจะทรงตั้งเป็นวันอังคาร แรม 15 ค่ำ เดือน 4 ปีจอ พ.ศ. 2393 แต่ประจวบเวลาทรงพระประชวร พระอาการมาก จึงมิได้ทรงตั้ง พอพ้นวันที่กำหนดจะทรงตั้งไปวันเดียวก็เสด็จสวรรคตเสียก่อน
สมเด็จพระราชาคณะ.
ถึงรัชสมัยพระบาทสมเด็จพระจอมเกล้าเจ้าอยู่หัว ทรงตั้งพระเจ้าบรมวงศ์เธอ กรมหมื่นนุชิตชิโนรส เป็นกรมสมเด็จพระ ดำรงสมณศักดิ์ที่สมเด็จพระสังฆราชเจ้า และทรงสถาปนาพระพิมลธรรม (อู่) เป็นสมเด็จพระอริยวงศาคตญาณ ตำแหน่งเจ้าคณะใหญ่หนเหนือ มีสำเนาที่ทรงตั้ง ดังนี้ <templatestyles src="แม่แบบ:คำพูด/style.css" />
มรณภาพ.
สมเด็จพระอริยวงศาคตญาณ (อู่) ถึงแก่มรณภาพในรัชกาลที่ 4 เมื่อ ณ วันอังคาร เดือน 9 ขึ้น 15 ค่ำ ปีมะเมีย พ.ศ. 2401 เวลาเช้า ตรงกับวันที่ 24 สิงหาคม พ.ศ. 2401 เข้าโกศวันพุธ แรม 1 ค่ำ เดือน 9 ปีมะเมีย ครองวัดสุทัศนเทพวราราม ได้ 14 ปี มีอายุพรรษาเท่าไรไม่ปรากฏ
ตระการ พันธุมเลิศรุจี

ตระการ พันธุมเลิศรุจี (เกิด 1 สิงหาคม พ.ศ. 2513) ชื่อเล่น ต้น เป็นนักแสดง นายแบบ พิธีกรชาวไทย เข้าสู่วงการบันเทิงจากการเดินแบบและแสดงละครทางโทรทัศน์เรื่อง วนิดา ทางสถานีวิทยุโทรทัศน์ไทยทีวีสีช่อง 3
ประวัติ.
ตระการ พันธุมเลิศรุจี เกิดเมื่อวันที่ 1 สิงหาคม 2513 มีน้องสาว 4 คน สำเร็จการศึกษาจากโรงเรียนอนุบาลแสงประเสริฐ เข้าเรียนชั้นประถมที่โรงเรียนเปรมฤดีศึกษาหนึ่งปี ก่อนที่จะย้ายไปเรียนที่โรงเรียนกรุงเทพคริสเตียนจนจบมัธยมศึกษาปีที่ 6 และสอบเข้าเรียนต่อจนจบระดับปริญญาตรีจากคณะศิลปศาสตร์ สาขาการละคร มหาวิทยาลัยธรรมศาสตร์, ระดับปริญญาโทจากคณะบริหารธุรกิจ (MBA) มหาวิทยาลัยศรีปทุม, ระดับประกาศนียบัตรชั้นสูง หลักสูตรผู้นำการเมืองยุคใหม่ รุ่นที่ 2 (นมป.2) จากสถาบันพระปกเกล้า และระดับปริญญาเอกสาขาวิทยาศาสตร์การกีฬา (การจัดการกีฬา) มหาวิทยาลัยเกษตรศาสตร์ 
ตระการเป็นนักกิจกรรมตั้งแต่เด็ก โดยมีผลงานเป็นประธานนักเรียน สภานักเรียน พิธีกร เชียร์ลีดเดอร์ และแสดงละครเวทีตั้งแต่ศึกษาที่โรงเรียนกรุงเทพคริสเตียนจนจบมหาวิทยาลัยธรรมศาสตร์ เข้าสู่วงการบันเทิงจากการเดินแบบ, แสดงละครทางโทรทัศน์เรื่อง "วนิดา" ทางช่อง 3 เป็นเรื่องแรก ต่อมาได้รับพระเอกเรื่อง "ถ่านเก่าไฟใหม้" ทางช่อง 3 ที่จัดสร้างโดยนพพล โกมารชุน คู่กับจอย วราลักษณ์ พานิชกุล กับละครของกันตนาทางช่อง 5 เรื่อง "บ้านไร่ริมธาร" คู่กับ แก้ว กวินนา สุวรรณประทีป นอกจากนี้ยังแสดงละครเวทีหลายเรื่อง เคยแสดงภาพยนตร์เรื่องแรกและเรื่องเดียวคือเรื่อง "รักนะ...พ่อต๊ะติ๊งโหน่ง" ในปี พ.ศ. 2550 จากการชักชวนของเป็ด เชิญยิ้ม รวมทั้งเป็นพิธีกรโดยเริ่มจากรายการ "บ้านเลขที่ ๕" ซึ่งออกอากาศช่วงเช้าของทุกวัน ระหว่างเวลา 7.00-9.00 น. อีกทั้งยังได้มีธุรกิจเป็นของตนเองด้วยการจัดตั้งและเป็นกรรมการบริษัทหลายแห่ง
ต้น ตระการ เป็นคริสตชนนิกายโปรเตสแตนต์ สมาชิกคริสตจักรแห่งความสุข (สังกัดสหคริสตจักรแบ๊บติสต์ในประเทศไทย)
ด้านชีวิตส่วนตัว ตระการ ได้เข้าพิธีมงคลสมรสกับแฟนสาวลูกครึ่งดีกรีนักธุรกิจ อัจฉรา อัลเบิร์ท เมื่อวันที่ 7 ธันวาคม พ.ศ. 2556 ปัจจุบันมีลูกชายด้วยกัน 2 คน
รอยมาร

รอยมาร เป็นนวนิยายไทย บทประพันธ์ของ พัดชา สร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 มาแล้วถึง 3 ครั้ง
การนำมาสร้างเป็นละครโทรทัศน์.
ครั้งแรกสร้างในปี พ.ศ. 2533 ผลิตโดย เมคเกอร์ กรุ๊ป เขียนบทโทรทัศน์โดย เอื้องอรุณ สมิตสุวรรณ กำกับการแสดงโดย ชูศักดิ์ สุธีรธรรม นำแสดงโดย ศรัณยู วงษ์กระจ่าง, เพ็ญพิสุทธิ์ คงสมุทร, ตฤณ เศรษฐโชค, ธัญญา โสภณ, พิศมัย วิไลศักดิ์, มนตรี เจนอักษร, สุเชาว์ พงษ์วิไล, ทัศน์วรรณ เสนีย์วงศ์ ณ อยุธยา ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - วันอังคาร เวลา 20.50 - 21.50 น. เริ่ม 25 ธันวาคม พ.ศ. 2533 - 8 เมษายน พ.ศ. 2534
ครั้งที่สองสร้างในปี พ.ศ. 2543 ผลิตโดย เมคเกอร์ เจ เขียนบทโทรทัศน์โดย ศราทิพย์ กำกับการแสดงโดย กฤษณ์ ศุกระมงคล นำแสดงโดย บัณฑิต สาวแก้ว, ปิยธิดา มิตรธีรโรจน์, คงศักดิ์ เจริญจันทร์, สกาวใจ พูนสวัสดิ์, ศิริพร วงศ์สวัสดิ์, ดิลก ทองวัฒนา, สันติสุข พรหมศิริ, ธัญญา โสภณ ร่วมด้วยนักแสดงมากฝีมืออีกคับคั่ง ออกอากาศทุกวันศุกร์ - อาทิตย์ เวลา 20.50 - 21.50 น. เริ่ม 26 พฤศจิกายน พ.ศ. 2543 - 31 ธันวาคม พ.ศ. 2543
และนำกลับมาสร้างอีกครั้งในปี พ.ศ. 2554 ผลิตโดย บริษัท ทีวีซีน จำกัด เขียนบทโทรทัศน์โดย บทกร กำกับการแสดงโดย ผิน เกรียงไกรสกุล นำแสดงโดย ปกรณ์ ฉัตรบริรักษ์, ราศรี บาเล็นซิเอก้า จิราธิวัฒน์, เอกพงศ์ จงเกษกรณ์, ราณี แคมเปน, พิศมัย วิไลศักดิ์, นิรุตติ์ ศิริจรรยา, ดิลก ทองวัฒนา, เพ็ญพักตร์ ศิริกุล ร่วมด้วยนักแสดงมากฝีมืออีกคับคั่ง ออกอากาศทุกวันศุกร์ - อาทิตย์ เวลา 20.15 - 22.45 น. เริ่ม 23 กันยายน พ.ศ. 2554 - 23 ตุลาคม พ.ศ. 2554
โกซังเกะ

โกซังเกะ  เป็นชื่อที่ใช้เรียกตระกูลโทกูงาวะสาขาย่อย 3 สาขาซึ่งสืบเชื้อสายจากบุตรชาย 3 คนของ โทะกุงะวะ อิเอะยะซุ คือ โทะกุงะวะ โยะชินะโอะ บุตรชายคนที่ 8 ซึ่งเป็นเจ้าแคว้นโอะวะริ,โทะกุงะวะ โยะริโนะบุ บุตรชายคนที่ 9 ซึ่งเป็นเจ้าแคว้นคิอิและ โทะกุงะวะ โยะริฟุสะ บุตรชายคนที่ 10 ซึ่งเป็นเจ้าแคว้นมิโตะในกรณีที่ตระกูลโทะกุงะวะสาขาหลักหมดผู้สืบทอดตำแหน่ง
ซึ่งมีเพียง 2 สาขาเท่านั้นที่สมาชิกในตระกูลได้เป็น โชกุน คือ โทะกุงะวะ โยะชิมุเนะ โชกุนคนที่ 8 จากสาขาคิอิและ โทะกุงะวะ อิเอะโมะชิ โชกุนคนที่ 14 จากสาขาโอะวะริ
และเมื่อโชกุนโยะชิมุเนะกำลังจะสละตำแหน่งให้ อิเอะชิเงะ บุตรชายคนโตเขาจึงได้แต่งตั้งให้บุตรชาย 3 คนของเขาไปเป็นเจ้าแคว้นพร้อมกับตั้งให้เป็นสาขารองของ "โงะซังเกะ" โดยมีชื่อว่า โงะซังเกียว 
โทะกุงะวะ โยะชิโนะบุ โชกุนคนสุดท้ายนั้นสืบเชื้อสายจาก ตระกูลฮิโตะสึบะชิ ซึ่งเป็น 1 ใน 3 ตระกูลสาขาของโงะซังเกียว
เซนทรัลฟอลล์

เซนทรัลฟอล  เป็นเมืองในพรอวิเดนซ์เคาน์ตี โรดไอแลนด์สหรัฐอเมริกา มีประชากร 19,376 คน ในปี พ.ศ. 2553 เซนทรัลฟอลเป็นนครที่เล็กที่สุดในโรดไอแลนด์ แต่มีความหน่าแน่นประชากรมากที่สุด ซึ่งมากกว่าความหนาแน่นประชากรของบอสตัน
เทรซี บอนด์

เทเรซ่า "เทรซี่" บอนด์ (เกิด เทเรซ่า "เทรซี่" ดราโก, หรือที่เรียกกันว่า เคาน์เตสซ่า เทเรซ่า ดิ วิเซนโซ่) เป็นตัวละครในเรื่อง เจมส์ บอนด์ ภาค 007 ยอดพยัคฆ์ราชินี และ On Her Majesty's Secret Service ฉบับนิยาย เป็นผู้หญิงคนเดียวที่ได้แต่งงานกับเจมส์ บอนด์จริง ๆ ในฉบับภาพยนตร์ เล่นโดย ไดอาน่า ริกก์
ประวัติ.
เทเรซา เดรโกเกิดในปี 1943 เธอเป็นลูกคนเดียวของ มาร์ค-แองค์ ดราโก หัวหน้าองค์การอาชญากรรมคอร์ซิกา-ไม่ได้ใหญ่เท่า องค์กร สเปคเตอร์ รวมทั้งบริษัทการก่อสร้างดราโก เทเรซาเรียกตัวเองว่า " เทรซี่ " เพราะ เธอรู้สึกว่า " เทเรซา " ไม่เหมาะกับเธอ (ขณะที่เธอแนะนำ ตัวเองให้บอนด์ " เทเรซา เป็นนักบุญ; ฉันเรียกตัวเองว่า เทรซี่ ")
แม่ของเทรซี่ เสียชีวิตในปี 1955 ; พ่อของเธอก็ส่งเธอไปอยู่โรงเรียนประจำในประเทศสวิสเซอร์แลนด์ หลังจากนั้นเธอก็แต่งงานกับชาวอิตาเลียน เคานต์ กูลิโอ ดิ วิเซนโซ ที่ในช่วงการแต่งงานของพวกเขาได้ถือของส่วนใหญ่ของเงินของเธอก่อนที่ในที่สุดก็ทิ้งเธอไว้; เขาก็เสียชีวิตขณะขับรถมาเซราติในบริษัทแห่งหนึ่งของเมียน้อยของเขา ในระหว่างการแต่งงานครั้งนี้เทรซี่มีลูกคนที่เสียชีวิตจากโรคเยื่อหุ้มสมองไขสันหลัง เธอหมดหวังและเศร้าโศก เทรซี่พยายามฆ่าตัวตายด้วยการเดินลงไปในทะเลในโปรตุเกส แต่ถูกเจมส์ บอนด์ ช่วยไว้
เมื่อพ่อของเธอได้พบกับบอนด์ เขาขอร้องให้บอนด์ช่วยเธอ โดยการแต่งงานกับเธอ และให้เงิน 1 ล้านปอนด์ ตอนแรกบอนด์ปฏิเสธ แต่เขาเปลี่ยนใจเมื่อดราโกมีข้อมูลของเขาสำหรับความต้องการของบอนด์ในการไล่ล่า เอิร์นส์ สตาฟโร โบลเฟลด์ ตั้งแต่เหตุการณ์ใน ธันเดอร์บอลล์ และการล่มสลายขององค์กรสเปคเตอร์ บอนด์เต็มใจจะลาออกจาก MI6 เพื่อไล่ล่าโบลเฟลด์ แต่ เอ็ม พักงานบอนด์แทน บอนด์สามารถติดตามโบลเฟลด์ได้ถึงสวิสเซอร์แลนด์ ดราโกตอบแทนบอนด์ด้วยการให้เงิน 1 ล้านปอนด์ แต่บอนด์ปฏิเสธ เพราะต้องการแต่งงานกับเทรซี่ด้วยความเต็มใจ สุดท้ายเจมส์ บอนด์ ได้แต่งงานแต่ต้องเสียน้ำตาในท้ายเรื่องเนื่องจากเทรซี่ถูกยิง ระหว่างที่บอนด์จอดรถข้างทางบนภูเขา แล้ว อิรมา บันท์ ลูกน้องของโบลเฟลด์ ศัตรูคู่อาฆาตของบอนด์ก็ยิงปืนกราดเข้าใส่รถ เจาะเข้ากลางศีรษะของเทรซี่เสียชีวิตคาที่ บอนด์จึงอุทิศคำว่า "เราจะมีกันและกันตลอดไป" ("We have all the time in the World") ให้กับเทรซี่
เจ้าจอมวันทา ในสมเด็จพระบวรราชเจ้ามหาสุรสิงหนาท

เจ้าจอมวันทา เป็นพระสนมในสมเด็จพระบวรราชเจ้ามหาสุรสิงหนาท
ประวัติ.
เจ้าจอมวันทา เป็นสาวชาวเวียงจันทน์ ติดตามสมเด็จพระบวรราชเจ้ามหาสุรสิงหนาทกลับมา ในคราวที่พระองค์ไปรบที่เมืองเวียงจันทน์กับพระบาทสมเด็จพระพุทธยอดฟ้าจุฬาโลกมหาราช เจ้าจอมวันทาได้ลักลอบเป็นชู้กับพระยากลาโหมราชเสนา (ทองอิน) เมื่อพระยากลาโหมราชเสนา (ทองอิน) ถูกจับได้ว่าคิดการกบฎกับพระองค์เจ้าลำดวนและพระองค์เจ้าอินทปัตจึงถูกนำตัวไปประหาร เจ้าจอมวันทาก็ถูกประหารพร้อมกันไปด้วย เมื่อวันอังคาร เดือน 3 ขึ้น 5 ค่ำ ตรงกับวันที่ 17 มกราคม พ.ศ. 2346
เจ้าจอมมารดาภู่ ในสมเด็จพระบวรราชเจ้ามหาสุรสิงหนาท

เจ้าจอมมารดาภู่ หรือ ภู่ สีดา เป็นพระสนมในสมเด็จพระบวรราชเจ้ามหาสุรสิงหนาท
ประวัติ.
เจ้าจอมมารดาภู่เดิมเป็นละครหลวงกรุงธนบุรี แล้วได้เป็นละครหลวงในรัชกาลที่ 1 เป็นหญิงที่เล่าลือกันว่า "เป็นหญิงเลื่องชื่อลือชาว่างามมากในครั้งกระโน้น" ภายหลังต้องโทษประหารเพราะแม่เป็นกบฏ
ดังเหตุการณ์วังหน้า เมื่อ พ.ศ. 2326 ครั้งนั้นสมเด็จพระบวรราชเจ้ามหาสุรสิงหนาท ทรงพระดำริเห็นว่า พระสงฆ์เมื่อรับบิณฑบาตรราษฎรไม่ต้องคอยท่า แต่หากเมื่อรับบาตรในวังเจ้านายและบ้านผู้มีบรรดาศักดิ์ใหญ่ต้องไปคอยรอ บางครั้งก็จนสายก็ยังมิได้กลับวัด จึงมีพระบัณฑูรไว้ว่า ในพระบวรราชวังนั้น ให้เจ้าพนักงานเตรียมเครื่องทรงบาตรตั้งที่ให้พร้อม แล้วจึงให้สังฆการีนิมนต์พระสงฆ์ แล้วพระองค์จะเสด็จลงทรงบาตรในเวลาเช้าโมงหนึ่ง ดังนั้นประตูดินในพระราชวังบวรจึงต้องเปิดก่อนย่ำรุ่ง ทำเช่นนี้เป็นธรรมเนียม
จนเมื่อมีชายบัณฑิตจากนครนายก 2 คน อ้างตัวว่ามีวิชาความรู้ล่องหนหายตัวได้ เข้ามาอาศัยกับนางเอี้ยง มารดาเจ้าจอมมารดาภู่ ทั้งสองร่วมคบคิดกับขุนนางวังหน้าหลายคน เช่น พระยาอภัยรณฤทธิ์ รวมทั้งนางเอี้ยงด้วย
เมื่อวันศุกร์ เดือน 5 แรม 2 ค่ำ (วันศุกร์ที่ 18 เมษายน พ.ศ. 2326) เวลาเช้า พวกวิเสทปากบาตรก็ขนกระบุงข้าวทรงบาตรเข้าไปทางประตูดินวังหน้า นางเอี้ยงออกอุบายให้ชายทั้งสองแต่งเป็นหญิงถือดาบซ่อนไว้ในผ้าห่มลอบเข้าไปพระราชวังบวรสถานมงคล แล้วแอบอยู่ 2 ข้างพระทวารที่จะเสด็จลงทรงบาตร แต่เดชะพระบารมีมีเหตุให้ทรงลงพระทวารอีกมุขข้างหน้า ซึ่งได้เสด็จไปเฝ้าพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระราชวังหลวงแต่เช้าตรู่ก่อนทรงบาตร
จนเมื่อมีพนักงานฝ่ายในมาพบก็ร้องอื้ออึงลงมาว่ามีผู้ชายถือดาบเข้ามาในพระราชวัง ชายทั้งสองก็ไล่ตามลงมา ขณะนั้นมีขุนหมื่นกรมวังคนหนึ่งกำลังคุมไพร่ก่อถนนในพระราชวัง เมื่อกบฏวิ่งไล่มา ก็เอาดาบฟันขุนหมื่นผู้นั้นคอขาดตายกับที่
บรรดาเจ้าจอมและจ่าโขลนก็ตกใจ วิ่งออกมาบอกความถึงข้างหน้า ข้าราชการเป็นอันมากจึงพากันวิ่งเข้าไปในพระราชวังล้อมจับชายทั้งสอง บางส่วนก็วิ่งไปยังพระราชวังหลวง กราบบังคมทูลพระบาทสมเด็จพระมหาภูมิพลอดุลยเดชมหาราช บรมนาถบพิตรและกรมพระราชวังบวรมหาสุรสิงหนาท ซึ่งประทับอยู่ในท้องพระโรง ครั้นทรงทราบความจึงทรงมีพระบัญชาให้ตำรวจหลวงทั้งวังหลวงและวังหน้าเข้าระงับเหตุ จนจับได้
กบฏทั้งสองให้การซัดทอดผู้คบคิดที่เป็นขุนนางทั้งวังหน้าและวังหลวง มีพระยาอภัยรณฤทธิ์ พวกวิเสทปากบาตรวังหน้า รวมทั้ง เอี้ยงและบุตรหญิง 1 บุตรชาย 2 และ "จุ้ย" บุตรหญิงพระยาอภัยรณฤทธิ์ซึ่งอยู่พระราชวังหลวง เกษบุตรชายพระยาอภัยรณฤทธิ์กับทั้งบ่าวไพร่สมเด็จกรมพระราชวังบวรมีพระบัญชาให้เฆี่ยนสอบแล้วทั้งหมดรับเป็นสัตย์ นางเอี้ยงให้การว่าหลงเชื่ออ้ายบัณฑิตกบฏทั้งสอง และว่าจะยอมยกลูกสาว (คือเจ้าจอมมารดาภู่) ให้เป็นเจ้าจอมเมื่อสำเร็จการแล้ว
สมเด็จพระบวรราชเจ้ามหาสุรสิงหนาทจึงให้ลงพระราชอาญาประหารชีวิตกบฏทั้งสองกับพวก รวมทั้งเจ้าจอมมารดาภู่ด้วย
มาร์มาไรย์

มาร์มาไรย์  เป็นโครงการเกี่ยวกับระบบขนส่งทางรางในเมืองอิสตันบูล ประเทศตุรกี ซึ่งประกอบด้วยการก่อสร้างอุโมงค์รถไฟลอดใต้ช่องแคบบอสฟอรัส เชื่อมประเทศตุรกีฝั่งทวีปเอเชียและทวีปยุโรปเข้าด้วยกัน (ประเทศตุรกีตั้งอยู่บนสองทวีป โดยมีช่องแคบบอสฟอรัสเป็นเขตแบ่งทวีป) โครงการนี้ยังรวมถีงการปรับปรุงสภาพรถไฟชานเมืองสายเลียบทะเลมาร์มารา ตั้งแต่สถานี Halkalı ของฝั่งทวีปยุโรป ไปจนถึงสถานี Gebze บนฝั่งทวีปเอเชีย โดยใช้อุโมงค์ดังกล่าวเชื่อมระบบรถไฟทั้งสองฝั่ง รวมไปถึงการจัดซื้อจัดจ้างยานพาหนะที่ใช้วิ่งรับส่งผู้โดยสาร
การก่อสร้างเริ่มขึ้นในปี พ.ศ. 2547 (ค.ศ. 2004) ซึ่งตามกำหนดจะเปิดให้บริการในเดือนเมษายน พ.ศ. 2552 แต่เกิดความล่าช้าหลายครั้งเนื่องจากการขุดค้นพบทางโบราณคดี โดยส่วนแรกของโครงการเปิดใช้งานเมื่อวันที่ 29 ตุลาคม พ.ศ. 2556 (ค.ศ. 2013)
ชื่อของโครงการ "มาร์มาไรย์" (Marmaray) มีที่มาจากชื่อทะเลมาร์มารา (Marmara) ตั้งอยู่ทางทิศใต้ของโครงการ รวมกับคำว่า "ray" เป็นคำในภาษาตุรกีหมายถึง "ทางรถไฟ"
ข้อมูลทางเทคนิค.
ข้อมูลทางเทคนิคของโครงการ
พอร์เชอ เคย์แมน

พอร์เชอ เคย์แมน  เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท พอร์เชอ เอจี จากเยอรมนี โดยรุ่นแรกได้จำหน่ายขึ้นในปี ค.ศ. 2006 เคย์แมน คือรุ่นคูเป รุ่นที่ 3 ของค่ายพอร์เชอ เคย์แมน มีลักษณะส่วนใหญ่เหมือน บ็อกซเตอร์ ทุกประการ แต่ต่างจากบ็อกซเตอร์ตรงที่เปิดประทุนไม่ได้ เคย์แมน มีโรงงานใหญ่อยู่ที่ฟินแลนด์ โดยมีบริษัท วอลเม็ท ออโตโมทีฟ (Valmet Automotive) เป็นผู้ประกอบรถยนต์ ส่วนที่เหลือจะผลิตที่ ชตุทท์การ์ท เยอรมนี และในปี ค.ศ. 2012 พอร์เชอ เคย์แมน ก็ได้เปลี่ยนมือบริษัทประกอบจาก วอลเม็ท ไปประกอบที่ออสเตรียแทน ซึ่งนอกจากจะผลิตพอร์เชอ เคย์แมนแล้ว ยังผลิต พอร์เชอ บ็อกซเตอร์อีกด้วย
ชื่อ.
คำว่า "เคย์แมน" มาจากคำว่า "ไคย์แมน" (Caiman) ซึ่งเป็นสัตว์เลื้อยคลานจำพวกจระเข้ ตระกูลเดียวกับอะลิเกเตอร์ คำว่า "เคย์แมน" ไม่ได้หมายถึง หมู่เกาะเคย์แมน แต่อย่างใด นอกจากนี้ ชื่อเคย์แมน ก็มีบริษัทผลิรองเท้ายี่ห้อ Crocs ก็ได้ตั้งชื่อรองเท้าว่า เคย์แมน เหมือนกันอีก จนพอร์เชอ ก็ได้สั่งฟ้องละเมิดไป
โฉม.
โฉมที่ 2.
เปิดตัวครั้งแรกที่งาน เจนีวา มอเตอร์ โชว์ ปี ค.ศ. 2012 ใช้รหัสว่า 981 โดยยังคงใช้ชื่อรุ่นย่อย เหมือนเดิม คือ เคย์แมน และ เคย์แมนเอส 
โฉมที่ 3 (718 เคย์แมน; 982).
ใช้รหัสสายการผลิตว่า 718 เคย์แมน เปิดตัวอย่างเป็นทางการทั่วโลกในเดือนเมษายน ค.ศ. 2016 และจำหน่ายในตลาดสหรัฐในปี ค.ศ. 2017 ในโฉมนี้มีการเปลี่ยนเครื่องยนต์ให้มีจำนวนลดลง เหลือเพียง 4 ลูกสูบ (H4) รวมไปถึงขนาดเครื่อง เพียง 2.0 ลิตร แต่ในเคย์แมน เอส มีขนาดเครื่องที่ 2.5 ลิตร 4 สูบ (H4)
ในประเทศไทย พอร์เชอ 718 เคย์แมน นำเข้ามาจำหน่ายในราคาเริ่มต้นที่ 5,790,000 บาท (718 Cayman Touring) ไปจนถึง 8,900,000 บาท (718 Cayman GTS 4.0)
ล่าสุด พอร์เชอ 718 เคย์แมน เปิดตัวรุ่นใหม่ GT4 RS นำเข้ามาจำหน่ายในราคาเริ่มต้นที่ 15,800,000 บาท นำเข้าทั้งคัน CBU จากประเทศ เยอรมนี โดย AAS Group ผู้นำเข้าและตัวแทนจำหน่ายรถยนต์ Porsche อย่างเป็นทางการในประเทศไทย. เครื่องยนต์ เบนซิน 6 สูบ วางนอน DOHC 24 วาล์ว ขนาด 4.0 ลิตร กำลังสูงสุด 500 แรงม้า (PS) ที่ 8,400 รอบ/นาที แรงบิดสูงสุด 450 นิวตันเมตร ที่ 6,750 รอบ/นาที จับคู่กับเกียร์อัตโนมัติแบบคลัชคู่ 7 จังหวะ PDK ขับเคลื่อนล้อหลัง
วาร์วิก

วาร์วิก  เป็นเมืองในเคนท์เคาน์ตี โรดไอแลนด์ สหรัฐอเมริกา วาร์วิกเป็นเมืองขนาดใหญ่อันดับที่ 2 ด้วยประชากร 82,672 คน ในปี พ.ศ. 2553 วาร์วิกก่อตั้งขึ้นโดยซามูเอล กอร์ตันเมื่อ พ.ศ. 2185
วาร์วิกตั้งอยู่ห่างจากใจกลางนครพรอวิเดนซ์ไปทางทิศใต้ประมาณ 19 กิโลเมตร (12 ไมล์) ห่างจากบอสตันไปทางทิศตะวันตกเฉียงใต้ 101 กิโลเมตร (61 ไมล์) และห่างจากนครนิวยอร์กไปทางทิศตะวันออกเฉียงเหนือ 275 กิโลเมตร (171 ไมล์)
รายการอ้างอิง.
<templatestyles src="Reflist/styles.css" />
เขตเวลาตะวันออก

เขตเวลาตะวันออก  เป็นเขตเวลาที่ใช้ในสหรัฐอเมริกา, แคนาดา และประเทศในอเมริกากลางและอเมริกาใต้ สถานที่ที่ใช้เวลามาตรฐานตะวันออกได้ เมื่อเวลามาตรฐานของประเทศนั้น ๆ ช้ากว่าเวลามาตรฐานสากลเชิงพิกัดอยู่ 5 ชั่วโมง (UTC-05.00)
ประเทศที่ใช้เขตเวลาตะวันออก.
สหรัฐอเมริกา.
<templatestyles src="Col-begin/styles.css"/>
นอกจากนี้ยังมีอีก 6 รัฐที่ใช้เขตเวลานี้ไม่ทั่วทั้งรัฐ ได้แก่
ดัสติน เจ. ลี

ดัสติน เจโรม ลี (7 เมษายน ค.ศ. 1986 – 21 มีนาคม ค.ศ. 2007) เป็นสิบโทแห่งนาวิกโยธินสหรัฐอเมริกา ซึ่งทำหน้าที่เป็นผู้บังคับสุนัขและตรวจจับวัตถุระเบิดแสวงเครื่องร่วมกับสุนัขของเขาที่มีชื่อว่าเล็กซ์ โดยเขาและเล็กซ์ได้ถูกโจมตีด้วยการยิงแฝงที่ฐานปฏิบัติการกองร้อยเอ เมื่อวันที่ 21 มีนาคม ค.ศ. 2007 จากการระเบิดของจรวด 73 มม. ภายในฐาน ได้ส่งผลให้ดัสตินเกิดมีบาดแผลฉกรรจ์ รวมถึงเล็กซ์ที่ได้รับบาดเจ็บเช่นกัน
ชีวิตช่วงต้น.
ดัสติน ลี เป็นบุตรของตำรวจม้ากองบังคับการตำรวจทางหลวงรัฐมิสซิสซิปปีที่มีชื่อว่าเจโรม ลี และดัสตินเกิดวันที่ 7 เมษายน ค.ศ. 1986 ที่เมริเดียน รัฐมิสซิสซิปปี ตั้งแต่อายุประมาณห้าขวบ ดัสตินได้ฝึกซ้อมร่วมกับบรรดาสุนัขกู้ภัย โดยการซ่อนตัวอยู่ในป่า และปล่อยให้พวกมันได้เข้าไปค้นหาตัวเขา เช่นเดียวกับพ่อของเขา เขาได้รับการโยกย้ายเนื่องด้วยเหตุวินาศกรรม 11 กันยายน พ.ศ. 2544 ที่ซึ่งเขาได้สมัครเป็นทหารก่อนการสำเร็จการศึกษาในระดับไฮสกูล โดยเขาได้เติบโตในควิทแมน รัฐมิสซิสซิปปี และสำเร็จการศึกษาจากโรงเรียนวิทแมนไฮสกูลใน ค.ศ. 2004 
อาชีพทหารและการเสียชีวิต.
ดัสตินสำเร็จการฝึกอบรมหลักสูตรแรกในฐานะผู้บังคับสุนัข เขาได้รับการบันทึกโดยครูฝึกสุนัขชื่อ วิลเลียม ดับบลิว. เรโนลด์ ว่าเป็น "ผู้บังคับสุนัขที่น่าอัศจรรย์" เนื่องด้วยความสามารถของเขา ดัสตินได้รับสุนัขสองตัวสำหรับการทำงานในครั้งหนึ่ง ซึ่งได้แก่ สุนัขตรวจหาวัตถุระเบิดและสุนัขตรวจหาสารเสพติด เขาได้รับการส่งไปประจำการที่กองบัญชาการกองทัพพลาธิการนาวิกโยธินฐานอัลบานีในเมืองอัลบานี รัฐจอร์เจีย ก่อนที่เขาจะได้รับการเคลื่อนกำลังพลสู่ประเทศอิรัก ดัสตินได้รับการเลื่อนยศเป็นสิบโทในเดือนกรกฎาคม ค.ศ. 2006 เขาได้เข้าร่วมกับกองพันลาดตระเวนที่ 3 ก่อนการโจมตี และได้เข้าประจำการในกองพันที่ 3 พรรคนาวิกโยธินที่ 14 กองปืนใหญ่จี หมวด 3 ซึ่งเป็นช่วงแห่งการเสียชีวิตของเขา เมื่อวันที่ 21 มีนาคม ค.ศ. 2007 ฐานปฏิบัติการแห่งกองร้อยเอ ได้ถูกโจมตีโดยฝ่ายก่อการร้ายด้วยการยิงแฝง ดัสตินและเล็กซ์ได้รับบาดเจ็บจากเศษกระสุน เมื่อจรวด 73 มม. ได้ระเบิดภายในฐานปฏิบัติการของดัสติน ส.ท.ดัสตินได้รับการอพยพเคลื่อนย้ายจากพื้นที่ไปยังโรงพยาบาล ที่ซึ่งเขาได้เสียชีวิตหลังจากนั้นเพียงไม่นาน ส่วนการบาดเจ็บของเล็กซ์ไม่เป็นอันตรายถึงชีวิต ทั้งนี้ ดัสตินได้มีการกำหนดที่จะกลับบ้านภายในช่วงราวหกสัปดาห์
สิ่งที่ตามมา.
ดัสติน ลี ได้รับการฝังที่สุสานสโตนวอลล์ในเมืองสโตนวอลล์ รัฐมิสซิสซิปปี ณ วันที่ 31 มีนาคม ค.ศ. 2007 เขาได้รับรางวัลสำหรับผู้วายชนม์เพอร์เพิลฮาร์ต, เหรียญกองทัพเรือและนาวิกโยธินสรรเสริญ พร้อมด้วยเครื่องหมายกรำศึกสดุดีความกล้า และริบบิ้นปฏิบัติการศึก พ่อแม่ของดัสตินได้รับความช่วยเหลือจากผู้แทนราษฎรสหรัฐชื่อ วอลเตอร์ โจนส์ (คณะกรรมการพรรครีพับลิกัน) และการร้องทุกข์ทางอินเทอร์เน็ต และประสบความสำเร็จในการร้องขอเพื่อให้เล็กซ์ได้รับการเกษียณก่อนกำหนด ทำให้เขาเป็นทหารที่ทำงานร่วมกับสุนัขที่ได้รับการเกษียณก่อนกำหนดอย่างเต็มรูปแบบรายแรก และการรับเลี้ยงโดยกระทรวงกลาโหมสำหรับครอบครัวผู้บังคับสุนัขที่เสียชีวิตจากสนามรบ
ภายหลังจากการเสียชีวิตของดัสติน ทางวุฒิสภารัฐมิสซิสซิปปีและสภาผู้แทนราษฎรรัฐมิสซิสซิปปีได้มีมติพ้องในการเชิดชูเกียรติแก่ตัวเขา เมื่อวันที่ 19 มีนาคม ค.ศ. 2010 ทางพลาธิการนาวิกโยธินฐานอัลบานีได้เปลี่ยนชื่อบ้านสำหรับสุนัขอยู่เป็น "คอร์เพอเริลดัสติน เจโรม ลี เคนเนล"
ข้อมูลเพิ่มเติม.
สุนัขที่ชื่อ เล็กซ์ เสียชีวิตในวันที่ 25 มีนาคม ค.ศ. 2012 เนื่องเป็นผลมาจากการเกิดโรคมะเร็ง
วิชิต แย้มบุญเรือง

วิชิต แย้มบุญเรือง ประธานคณะกรรมการ บริษัท เอกรัฐวิศวกรรม จำกัด (มหาชน) กรรมการบริหาร พรรคพลังธรรมใหม่ อดีตนักกีฬาฟุตบอลทีมชาติไทย อดีตผู้ฝึกสอนทีมชาติไทย และอดีตประธานกรรมการบริษัทไทยพรีเมียร์ลีก จำกัด 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในระบบบัญชีรายชื่อ ลำดับที่ 1 ของพรรคภูมิพลังเกษตรกรไทย แต่ไม่ได้รับเลือกตั้ง
ระบบรถไฟฟ้าของรถไฟใต้ดินปักกิ่ง

ระบบรถไฟฟ้าของรถไฟใต้ดินปักกิ่ง ทุกคัน วิ่งบนรางขนาด 1,435 มิลลิเมตร พลังไฟฟ้า 750 โวลต์ กระแสตรง จากรางที่สาม ยกเว้นสาย 6 ที่รับจากลวดไฟฟ้าเหนือหัว ทุกเส้นทางใช้รถไฟฟ้า 6 คันต่อขบวน ความเร็วสูงสุด 80 กิโลเมตรต่อชั่วโมง ยกเว้นสาย 6 ที่ใช้รถไฟฟ้า 8 คันต่อขบวน และสายท่าอากาศยานที่ใช้รถไฟฟ้า 4 คันต่อขบวน ทำความเร็วได้ถึง 100 และ 110 กิโลเมตรต่อชั่วโมงตามลำดับ
ผู้ผลิต.
ส่วนใหญ่ผลิตโดย Changchun Railway Vehicles Company Ltd. ซึ่งเป็นส่วนหนึ่งของ China CNR Corporation ปัจจุบันมีล้อขับเคลื่อนของสาย 2, สาย 5, สาย 8, สาย 10, สาย 13, สายท่าอากาศยาน และรุ่นเก่าของสาย 1 สร้างโดย Changchun RVC ล้อขับเคลื่อนสาย 1 รุ่นล่าสุด เป็นแบบเดียวกับสาย 4 และสายบาตง ผลิตโดย Qingdao Sifang Locomotive and Rolling Stock Company ส่วนหนึ่งของ China South Locomotive and Rolling Stock Industry Corp.
ตราแผ่นดินของแอฟริกาใต้

ตราแผ่นดินของแอฟริกาใต้ แบบที่ใช้อยู่ ณ ปัจจุบัน ประกาศใช้อย่างเป็นทางการเนื่องในวันอิสรภาพ 27 เมษายน ค.ศ. 2000. แทนที่ตราแผ่นดินที่ใช้มาตั้งแต่สมัยอาณานิคมเมื่อ ค.ศ.1910. คำขวัญ ' เขียนเป็นอักษรKhoisan ในภาษาซคัม หมายถึง "เอกภาพในความหลากหลาย". คำขวัญที่ปรากฏในตราแบบเดิม ', หมายถึ
ง "unity is strength".
สมัยอาณานิคม.
ตราแผ่นดินประจำดินแดนอาณานิคม ประกาศใช้ตามพระบรมราชโองการของ สมเด็จพระเจ้าจอร์จที่ 5 เมื่อวันที่ 17 กันยายน ค.ศ. 1910. ภายหลังจากการก่อตั้งสหภาพแอฟริกาใต้.
ตราแผ่นดิน สื่อถึง จังหวัดทั้งสี่ (อาณานิคมทั้งสี่) ที่รวมกับเป็นสหภาพ.
คำขวัญ, "Ex Unitate Vires" หมายถึง "Union is Strength" ใช้จนถึง ค.ศ. 1961, และได้เปลี่ยนเป็น "Unity is Strength".
วิวัฒนาการ.
ตราแผ่นดินทั้ง3แบบ. ตราแผ่นดินแบบแรก (ค.ศ. 1910) ต่อมาได้มีการแก้ไขแบบตราเพิ่ม เมื่อ ค.ศ. 1930, โดยใช้เป็นเครื่องหมายยศ จ่าสิบเอก ของกองกำลังป้องกันสหภาพ และ กองกำลังป้องกันแอฟริกาใต้ จนถึง ค.ศ. 2002. ตราแผ่นดินแบบที่ 2, ค.ศ. 1930 มีชื่อเรียกว่า "ตราแผ่นดินปฐมภูมิ", และ ตราแผ่นดินแบบสุดท้ายมีการแก้ไขแบบตราเพิ่ม เมื่อ ค.ศ. 1932 มีชื่อเรียกว่า "embellished coat of arms", ตราแผ่นดินทั้งสองแบบได้ใช้จนถึง ค.ศ. 2000.
เซนต์จอห์น (รัฐนิวบรันสวิก)

เซนต์จอห์น  เป็นเมืองที่ใหญ่ที่สุดในรัฐนิวบรันสวิก ประเทศแคนาดา เมืองมีประชากร 70,063 คน ในปี ค.ศ. 2011 มีพื้นที่ 315.82 ตร.กม. (121.94 ตร.ไมล์) ตั้งอยู่บนฝั่งอ่าวฟันดีที่ปากแม่น้ำเซนต์จอห์น มีอ่าวจอดเรือที่ปราศจากน้ำแข็งในฤดูหนาว 
นักสำรวจชาวฝรั่งเศส ซามูเอล เดอ แปลง เดินเรือมาถึงดินแดนแห่งนี้ใน ค.ศ. 1604 หลังจากนั้น 3 ทศวรรษ ชาวฝรั่งเศสได้เข้ามาตั้งถิ่นฐานและสร้างป้อมปราการขึ้น ในคริสต์ศตวรรษที่ 18 มีการต่อสู้ระหว่างคนเชื้อสายฝรั่งเศส อเมริกัน และอังกฤษ และได้จัดตั้งขึ้นเป็นนครแห่งแรกของประเทศแคนาดา ใน ค.ศ. 1785
รีอัลโต (รัฐแคลิฟอร์เนีย)

รีอัลโต  เป็นเมืองในเทศมณฑลแซนเบอร์นาร์ดีโน รัฐแคลิฟอร์เนีย สหรัฐอเมริกา จากข้อมูลประชากรในปี ค.ศ. 2010 เมืองมีประชากร 99,171 คน รีอัลโตเป็นที่ตั้งของโกดังเก็บสินค้า อย่าง สเตเปิล, ทอยส์อาร์อัส เป็นที่ตั้งของบริษัทผลิตพลุที่ใหญ่ที่สุดในประเทศ คือ ไพโรสเปกทาคูลาส์
เคโอ

เคโอ  เป็น ศักราชของญี่ปุ่น หลังจาก เก็นจิ และก่อน เมจิ ช่วงเวลาจากเดือนพฤษภาคม ปี ค.ศ. 1865 ถึงเดือนตุลาคม ปี ค.ศ. 1868 จักรพรรดิผู้ครองราชสมบัติคือ จักรพรรดิโคเม (孝明天皇) และ จักรพรรดิเมจิ (明治天皇)
มินเดิน

มินเดิน  เป็นเมืองในประเทศเยอรมนี ตั้งอยู่ทางทิศเหนือ-ตะวันออกของรัฐนอร์ทไรน์-เว็สท์ฟาเลิน เมืองตั้งอยู่บนทั้ง 2 ฝั่งของแม่น้ำเวเซอร์ เมืองมีอายุมากกว่า 1,200 ปี มีอาคารศิลปะเรอเนซองส์แบบเวเซอร์อยู่หลายอาคาร นอกจากนั้นยังมีโบสถ์เก่าแก่อายุมากกว่าหนึ่งพันปี
แม่น้ำเวเซอร์

แม่น้ำเวเซอร์  เป็นแม่น้ำทางทิศเหนือ-ตะวันตกของประเทศเยอรมนี เกิดจากแม่น้ำฟุลดาไหลมารวมกับแม่น้ำแวร์ราที่เมืองมึนเดิน ไหลผ่านรัฐโลว์เออร์แซกโซนี ไหลไปทางตะวันตกเฉียงเหนือ ลงสู่ทะเลเหนือ แม่น้ำเวเซอร์มีความยาว 452 กม. หากรวมกับแม่น้ำเวร์ราจะมีความยาว 744 กม.
แคว้นอาปูริมัก

แคว้นอาปูริมัก  เป็นแคว้นทางใต้-กลางของประเทศเปรู ติดกับแคว้นกุสโกทางทิศตะวันออก ติดกับแคว้นอายากูโชทางทิศตะวันตก และติดกับแคว้นอาเรกิปาและแคว้นอายากูโชทางทิศใต้ ชื่อของแคว้นมาจากภาษาเกชัว มีความหมายว่า "สถานที่พระเจ้าตรัส" (where the gods speak)
ปารีณา บุศยศิริ

ปารีณา บุศยศิริ ชื่อเล่น ผักไผ่ นักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 
ประวัติ.
ปารีณา บุศยศิริ เกิดวันที่ 19 สิงหาคม พ.ศ. 2536 เป็นนักแสดง 
ระดับประถมศึกษา โรงเรียนไผทอุดมศึกษา ,โรงเรียนสาธิตแห่งมหาวิทยาลัยรังสิต
ระดับมัธยมศึกษา Ramkhamhaeng Advent International School
ปัจจุบัน จบปริญญาตรีที่ มหาวิทยาลัยมหิดล (ภาคอินเตอร์) คณะ Food Science and Technology (ก่อนหน้านี้สอบติดที่ คณะอักษรศาสตร์ จุฬาลงกรณ์มหาวิทยาลัย ภาคอินเตอร์) และกำลังศึกษาต่อในระดับปริญญาโทที่ วิทยาลัยนานาชาติ มหาวิทยาลัยราชภัฏสวนสุนันทา
ผลงาน.
ละครโทรทัศน์.
ละครโทรทัศน์ด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ละครโทรทัศน์ด้านล่างนี้ออกอากาศทางช่องพีพีทีวี
มิวสิควีดีโอ.
PERSES ‘ห้ามขยับจับนะ (FREEZE)’ (2568)
ส้ม-อะตอม

ส้ม-อะตอม (อังกฤษ: Zom&Atom) เป็นนักร้องดูโอ้ในโปรเจกต์ Jump And Play ทางสังกัด จีเอ็มเอ็ม แกรมมี่ ช่วงปี 2554 - ปัจจุบัน
ประวัติ.
ส้ม-อะตอม (อังกฤษ: Zom&Atom) ประกอบสมาชิกคือ มารี เออเจนี เลอเลย์ (ส้ม) และ กฤชกนก สวยสด (อะตอม) ผลงานเพลงที่เป็นที่รู้จักคือเพลง "รักเธอนะ" ทั้งคู่เคยผ่านงานละครโทรทัศน์ และ ถ่ายแบบมาแล้วมากมาย 
เส้นทางการเข้าสู่วงการของอะตอมนั้น ได้ประกวดไมค์ไอดอล จนได้เป็นศิลปินในสังกัดแกรมมี่ ผลงานเพลงที่โด่งดังก่อนที่จะเป็นักร้องดูโอ้นั้นเธอเป็นที่รู้จักกับเพลง "ห้ามทิ้ง" ส่วนเส้นทางการเข้าสู่วงการของส้มนั้น เธอแจ้งเกิดจากเวทีการประกวด LG Starz Talent ในปี พ.ศ. 2551 ด้วยการเป็น 1 ใน 5 ผู้ชนะเลิศการประกวด จนได้มาเป็นศิลปินเช่นกัน
วูนซอกเก็ต

วูนซอกเก็ต  เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 41,186 คน ในปี พ.ศ. 2553 วูนซอกเก็ตเป็นเมืองขนาดใหญ่อันดับ 6 ของรัฐ อยู่ห่างจากพรอวิเดนซ์ไปทางใต้ประมาณ 24 กิโลเมตร (15 ไมล์)
แบร์ริงตัน

แบร์ริงตัน  เป็นเมืองในบริสตอลเคาน์ตี รัฐโรดไอแลนด์ สหรัฐอเมริกา มีประชากร 16,310 คน ในปี พ.ศ. 2553 ในเดือนกรกฎาคม พ.ศ. 2548 แบร์ริงตันได้ถูกจัดอันดับว่า เป็นเมืองที่น่าอยู่อันดับที่ 6 
รายการอ้างอิง.
<templatestyles src="Reflist/styles.css" />
เจมส์ทาวน์ (โรดไอแลนด์)

เจมส์ทาวน์  เป็นเมืองในนิวพอร์ตเคาน์ตี โรดไอแลนด์ สหรัฐอเมริกา ในปี พ.ศ. 2553 มีประชากร 5,405 คน เจมส์ทาวน์ตั้งอยู่บนเกาะโคนานิคัต ซึ่งเป็นเกาะที่ใหญ่อันดับ 2 ของอ่าวนาร์ราแกนเซตต์
รายการอ้างอิง.
<templatestyles src="Reflist/styles.css" />
ชุลมุนวุ่นรักเทพพิทักษ์จากจันทรา

ชุลมุนวุ่นรักเทพพิทักษ์จากจันทรา (まもって守護月天! Mamotte Shugogetten!) เป็นการ์ตูนญี่ปุ่น วาดโดย มิเนเน่ ซากุราโน่ มีเนื้อเรื่องเกี่ยวกับเทพจากแหวนศักดิ์สิทธิที่มาใช้ชีวิตปกป้องมนุษย์ ต่อมาได้รับการสร้างเป็น โอวีเอ อนิเมะ
ในประเทศไทย ชุลมุนวุ่นรักเทพพิทักษ์จากจันทรา ฉบับหนังสือการ์ตูนภาคแรก ได้ลิขสิทธิ์ตีพิมพ์โดย วิบูลย์กิจ และภาค Retrouvailles ได้ลิขสิทธิ์ตีพิมพ์โดย สำนักพิมพ์บงกช สำหรับฉบับอนิเมะ เคยออกอากาศทางช่อง Spark True TV
เรื่องย่อ.
ชิจิริ ทาสึเกะ เด็กชายอายุ 14 ปี อาศัยอยู่เพียงลำพังในบ้านหลังเล็ก อยู่มาวันหนึ่งพ่อของเขาได้ส่งแหวนประหลาดมาให้ มีตำนานกล่าวไว้ว่า ผู้ที่บริสุทธิ์จะมองไม่ทะลุรูแหวน และทันใดนั้นเองก็มี
เทพพิทักษ์จันทราสาวปรากฏออกมา ชาโอริน(เชาริน) ซึ่งมาเพื่มความสุขและเปลี่ยนแปลงชีวิตของเขานับแต่บัดนั้น
มินาโมโตะ โนะ โยชิโตโมะ

มินะโมะโตะ โนะ โยะชิโตะโมะ (1123-11 กุมภาพันธ์ 1160) เป็นซามูไรคนสำคัญในช่วงปลาย ยุคเฮอัง และเป็นบิดาของ มินาโมโตะ โนะ โยริโตโมะ โชกุนคนแรกของญี่ปุ่น
กบฏปีโฮเง็ง.
ปี ค.ศ. 1156 เกิดความขัดแย้งกันขึ้นในราชสำนักระหว่างอดีต จักรพรรดิซุโตะกุ และ จักรพรรดิโกะ-ชิระกะวะ พระราชอนุชาทำให้ ตระกูลไทระ และ ตระกูลมินะโมะโตะ แตกเป็น 2 ฝ่ายคือ มินะโมะโตะ โนะ ทะเมะโยะชิ ผู้นำตระกูลและเป็นบิดาของโยะชิโตะโมะและ ไทระ โนะ ทะดะมะซะ อาของคิยะโมะริสนับสนุนอดีตจักรพรรดิโซะโตะกุส่วนโยะชิโตะโมะและ ไทระ โนะ คิโยะโมะริ ผู้นำตระกูลไทระสนับสนุนจักรพรรดิโกะ-ชิระกะวะซึ่งผลสุดท้ายแล้วฝ่ายสนับสนุนจักรพรรดิโกะ-ชิระกะวะได้ชัยชนะทำให้โยะชิโตะโมะต้องประหารทะเมะโยะชิส่วนคิโยะโมะริต้องประหารทะดะมะซะตามพระราชโองการขององค์จักรพรรดิหลังเสร็จศึกโยะชิโตะโมะกลับได้รับการปูนบำเหน็จให้เป็นแค่เจ้าเมืองชายแดนเล็กๆขณะที่คิโยะโมะริกลับได้เป็นถึงขุนนางใหญ่ในราชสำนักทำให้โยะชิโตะโมะไม่พอใจและกลายเป็นชนวนให้เกิด กบฏปีเฮจิ ขึ้นในเวลาต่อมา
กบฏปีเฮจิ.
ใน ค.ศ. 1160 โยะชิโตะโมะซึ่งมีความแค้นจาก กบฏปีโฮเง็ง พอทราบว่า ภิกษุชินเซ ซึ่งเป็นเพื่อนรักของคิโยะโมะริได้เข้ามีอำนาจในราชสำนักจึงได้ร่วมมือกับผู้สำเร็จราชการจาก ตระกูลฟุจิวะระ เคลื่อนกองทัพเข้าสู่ นครหลวงเคียวโตะ พร้อมกับสังหารภิกษุชินเซและเผาพระตำหนักของอดีตจักรพรรดิโกะ-ชิระกะวะ
อดีตจักรพรรดิ โกะ-ชิระกะวะ จึงมีบัญชาให้คิโยะโมะริรีบกลับมายังนครหลวงและเมื่อกลับมาถึงเขาจึงทำทียอมแพ้ต่อกองทัพ
ของผู้สำเร็จราชการและโยะชิโตะโมะแต่เขาได้ล่อให้ทั้ง
สองมายัง โระคุฮะระ ซึ่งเป็นจวนของคิโยะโมะริและ
โจมตีจนแตกพ่ายไปผู้สำเร็จราชการถูกจับส่วนโยะชิโตะ
โมะหนีรอดไปได้
วาระสุดท้าย.
เมื่อพ่ายแพ้ต่อกองทัพของคิโยะโมะริโยะชิโตะโมะจึง
ตัดสินใจให้คนสนิทฆ่าเขาเสียส่วนคนสนิทหลังจาก
สังหารเจ้านายแล้วจึงฆ่าตัวตายตามไป
ทางด้านบุตรชายของโยะชิโตะโมะคนโตกับคนรองถูก
สังหารส่วนโยะริโตะโมะก็ถูกเนรเทศไป อิซุ
รักออกฤทธิ์

รักออกฤทธิ์ "(อังกฤษ: Love Strikes)" เป็นละครโทรทัศน์ จากบทประพันธ์ของนิตินันท์/วรรณพร/นิพล เขียนบทโทรทัศน์โดย สมภพ ผูกพันน้อย กำกับการแสดงโดยสมจริง ศรีสุภาพ ดำเนินงานโดย บริษัท กู๊ด ฟีลลิ่ง จำกัด นำแสดงโดย ธนวรรธน์ วรรธนะภูติ รับบทเป็น โจ/นำโชค นิษฐา คูหาเปรมกิจ รับบทเป็น วนิษา
พระเจ้าราชวรวงศ์เธอ เจ้าฟ้าอิศราพงศ์

พระเจ้าราชวรวงศ์เธอ เจ้าฟ้าอิศราพงศ์ (23 พฤศจิกายน พ.ศ. 2363 — 29 ตุลาคม พ.ศ. 2404) เป็นพระราชโอรสในสมเด็จพระบวรราชเจ้ามหาศักดิพลเสพ กับพระเจ้าราชวรวงศ์เธอ พระองค์เจ้าดาราวดี เป็นต้นราชสกุล อิศรศักดิ์ พระองค์เป็นเจ้าฟ้าวังหน้าพระองค์ที่สองต่อจากสมเด็จพระเจ้าหลานเธอ เจ้าฟ้าพิกุลทอง กรมขุนศรีสุนทร และเป็นเจ้าฟ้าวังหน้าพระองค์สุดท้ายแห่งราชวงศ์จักรี
พระประวัติ.
พระเจ้าราชวรวงศ์เธอ เจ้าฟ้าอิศราพงศ์ ประสูติเมื่อวันพฤหัสบดีที่ 23 พฤศจิกายน พ.ศ. 2363 เป็นพระราชโอรสพระองค์ที่ 12 ในสมเด็จพระบวรราชเจ้ามหาศักดิพลเสพ กับพระเจ้าราชวรวงศ์เธอ พระองค์เจ้าดาราวดี เมื่อแรกประสูติมีฐานันดรศักดิ์เป็น "พระองค์เจ้า" ครั้นในรัชกาลพระบาทสมเด็จพระจอมเกล้าเจ้าอยู่หัว ทรงสถาปนาพระองค์เจ้าอิศราพงศ์ขึ้นเป็น "พระเจ้าวรวงศ์เธอ เจ้าฟ้าอิศราพงษ์ เกวลวงษวิสุทธิ์ สุรสีหุตมศักดิ์ อภิลักษณ์ปวโรภยชาติ บริสัษยนารถนราธิบดี" เมื่อปี พ.ศ. 2394 ถือเป็นเจ้าฟ้าวังหน้าพระองค์ที่สองต่อจากสมเด็จพระเจ้าหลานเธอ เจ้าฟ้าพิกุลทอง กรมขุนศรีสุนทร ซึ่งเจ้าฟ้าอิศราพงศ์เป็นเจ้าฟ้าวังหน้าพระองค์สุดท้ายแห่งราชวงศ์จักรี และทรงเป็นเจ้านายพระองค์เดียวที่เป็นพระราชนัดดาของทั้งพระบาทสมเด็จพระพุทธยอดฟ้าจุฬาโลกมหาราช (หลานปู่) และ สมเด็จพระบวรราชเจ้ามหาสุรสิงหนาท (หลานตา)
พระเจ้าราชวรวงศ์เธอ เจ้าฟ้าอิศราพงศ์ สิ้นพระชนม์เมื่อวันอังคารที่ 29 ตุลาคม พ.ศ. 2404 พระชันษา 40 ปี พระบาทสมเด็จพระจอมเกล้าเจ้าอยู่หัว ทรงอธิบายถึงพระอาการประชวรของเจ้าฟ้าอิศราพงศ์ในพระราชหัตถเลขาถึงพระเจ้าราชวรวงศ์เธอ พระองค์เจ้าปัทมราช ความว่า "...เจ้าฟ้าอิศราพงศ์เมื่อณวันจันทร์แรมสองค่ำเดือนสิบเอ็ด ได้ไปตามกระหม่อมฉันทอดกระฐินวัดบวรนิเวศ ที่แก้มของเธอข้างขวาเปนเมล็ดขึ้นมาแต่เมื่อไรไม่ทราบ เธอสำคัญว่าเปนสิว เธอบีบดังอาการเธอบีบสิว ก็ให้ปวดอักเสบบวมตั้งแต่หน้าตลอดลงมาถึงหน้าท้อง กรมนรานุชิตเสดจไปประทานยารักษา ครั้นอาการไม่ถอย ใช้ยาหมอบ้าง พระสงฆ์บ้าง กินแลทาแก้ไขไปหลายหมอ ที่บวมนั้นค่อยย่อมลง ครั้นณวันอาทิตย์แรมแปดค่ำเดือนสิบเอ็ดเวลากลางคืน พิศม์วรรณโรคนั้นกลับเข้าทำข้างใน ให้จุกเสียดบิ์ดอุจจาระปัสสาวะ มาจนวันอังคารแรมสิบค่ำเดือนสิบเอ็ดเวลาสี่โมงเช้าก็สิ้นชีวิตร กระหม่อมฉันได้ขึ้นไปอาบน้ำศพแล้วได้รับประทานจัดไว้ศพในโกษฐ์ตั้งไว้ที่บ้านของเธอ..." พระราชทานเพลิงพระศพ ณ พระเมรุผ้าขาว วัดอรุณราชวรารามราชวรมหาวิหาร วันที่ 10 กุมภาพันธ์ พ.ศ. 2404
พระโอรสธิดา.
พระเจ้าราชวรวงศ์เธอ เจ้าฟ้าอิศราพงศ์ มีพระโอรสธิดารวม 26 องค์ มีรายพระนามดังต่อไปนี้
พีทีทีสเตเดียม

พีทีที สเตเดียม  เป็นสนามฟุตบอลของ บริษัท ปตท. จำกัด (มหาชน) ตั้งอยู่ที่ ตำบลห้วยโป่ง อำเภอเมืองระยอง ซึ่งตั้งอยู่ภายในพื้นที่ของ สวนสมุนไพรสมเด็จพระเทพรัตนราชสุดาฯ เดิมทีเป็นสนามฟุตบอลของพนักงาน บริษัท ปตท จำกัด (มหาชน) ในพื้นที่ จังหวัดระยอง 
ในปี พ.ศ.2553 หลังจากที่ สโมสรฟุตบอลพีทีที ระยอง ย้ายถิ่นฐานมาที่จังหวัดระยอง จึงใช้สนามแห่งนี้เป็นสนามเหย้า และมีการเริ่มก่อสร้างสนามใหม่มาทับพื้นที่สนามเดิมเมื่อปลายปี พ.ศ. 2553 และเปิดใช้งานในเลกที่ 2 ปี พ.ศ. 2554 และก่อสร้างเสร็จสมบูรณ์ในปี พ.ศ. 2558 มีความจุประมาณ 12,161 ที่นั่ง 
ในไทยลีก 2 ฤดูกาล 2564–65 สโมสรฟุตบอลระยองได้ใช้งานสนามแห่งนี้เป็นสนามเหย้าชั่วคราว เนื่องจากสนามกีฬากลางจังหวัดระยองถูกใช้งานเป็นโรงพยาบาลสนามรองรับผู้ป่วยโรคติดเชื้อไวรัสโคโรนา 2019
บีเอ็มดับเบิลยู Z4

บีเอ็มดับเบิลยู Z4  เป็นรถยนต์นั่งประเภทสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR) 2 ประตู 2 ที่นั่ง ผลิตโดยบริษัทรถยนต์สัญชาติเยอรมัน บีเอ็มดับเบิลยู เป็นรุ่นต่อจาก บีเอ็มดับเบิลยู แซด1, บีเอ็มดับเบิลยู 507, บีเอ็มดับเบิลยู แซด8 และ บีเอ็มดับเบิลยู แซด3 สำหรับ บีเอ็มดับเบิลยู แซด4 เป็นรถที่ผลิตเพื่อมาแทนรุ่น แซด3 ซึ่งได้ยกเลิกการผลิตไปในปี ค.ศ. 2002 โฉมแรกสุดของ แซด4 ได้เริ่มแผนการผลิตขึ้น ในปี ค.ศ. 2002 ที่โรงงานบีเอ็มดับเบิลยูใน รัฐเซาท์แคโรไลนา, สหรัฐอเมริกา ซึ่งออกมาเป็น สไตล์คูเป้ และสไตล์โรสเตอร์ เมื่อได้รับการเปิดตัวออกมา บีเอ็มดับเบิลยู แซด4 ก็ได้ชนะรางวัล "รางวัลการออกแบบแห่งปี" (Design of the Year Award) จากนิตยสารออโตโมบิล ต่อมาในปี ค.ศ. 2009 บีเอ็มดับเบิลยู แซด4 ก็ได้เปิดตัวโฉมที่ 2 ในสไตล์โรสเตอร์แบบเปิดประทุนหลังคาแข็ง ซึ่งได้มีการวางแผนขึ้น ที่เมืองเรเกนส์บูร์ก (Regensburg) ประเทศเยอรมนี เมื่อเปิดตัวออกมา บีเอ็มดับเบิลยู แซด4 ก็ได้รับรางวัลเรดด็อด ดีไซน์ 
โฉมที่ 1 (E85/E86).
Z4 ในโฉมที่ 1 ได้แบ่งสไตล์รถออกเป็น 2 ชนิด ได้แก่ "E85" ซึ่งได้รับการออกแบบขึ้นในรูปแบบรถโรสเตอร์ และ "E86" ในรูปแบบรถคูเป้ รถได้รับการออกแบบโดย นักออกแบบรถบีเอ็มดับยูชาวเดนมาร์ก แอนเดอรส์ วอร์มมิ่ง (Anders Warming)
ในปี ค.ศ. 2004 Z4 ก็ได้เปิดจำหน่ายในรุ่นเสริมอื่นๆ ได้แก่ 3.0i (เครื่องขนาด 3.0 ลิตร I6 กับ 231 hp), 3.0si (เครื่องขนาด 3.0 ลิตร I6 กับ 265 hp), 2.5si (เครื่องขนาด 2.5 ลิตร I6 กับ 218 bhp), 2.2i (เครื่องขนาด 2.2 ลิตร I6 กับ 170 bhp) และ 2.0i (เครื่องขนาด 2.0 ลิตร I6 กับ 150 bhp) บีเอ็มดับเบิลยู แซด4 ในสไตล์คูเป้ ได้เปิดจำหน่ายเพียงแค่รุ่นเดียวคือ 3.0si ซึ่ง มีขนาดเครื่อง 3.0 ลิตร 255 hp I6 โดยทุกรุ่นทั้ง E85 โรสเตอร์ และ E86 คูเป้ ได้ผลิตที่ เกรียร์ แพลนท์ (Greer plant)
โฉมที่ 2 (E89; พ.ศ. 2551 - พ.ศ. 2559).
โฉมที่ 2 ได้ประกาศสู่สาธารณะในวันที่ 13 ธันวาคม ปี ค.ศ. 2008 และได้เปิดตัวอย่างเป็นทางการในงาน นอร์ท อเมริกัน อินเตอร์เนชั่นแนล ออโต้ โชว์ ปี ค.ศ. 2009 ที่เมืองดีทรอยต์ มาพร้อมกับรูปแบบโรสเตอร์หลังคาแข็งเต็มตัว คล้ายกับ เมอร์เซเดส เอสแอลเค หลังจากโฉมก่อนหน้านี้จำหน่ายทั้ง สไตล์โรสเตอร์ และสไตล์คูเป้ บีเอ็มดับเบิลยู แซด4 ได้ใช้รหัสใหม่ว่า "E89" ทั้งหมดผลิตที่เมืองเรเกนส์บูร์ก (Regensburg) เช่นเดียวกับ บีเอ็มดับเบิลยู 3 ซีรีส์ คาบริโอ "E93" 
โฉมที่ 3 (G29; พ.ศ. 2561–ปัจจุบัน).
รถต้นแบบของบีเอ็มดับเบิลยู Z4 ได้เผยโฉมเมื่อเดือนสิงหาคม พ.ศ. 2560 ที่งาน Pebble Beach Concourse
รถต้นแบบนั้นได้เป็นตัวอย่างของโฉมผลิตจริงและหลังคานั้นได้ใช้โครงสร้างผ้าแทนการใช้หลังคาแข็งพับเก็บเองได้แบบรุ่นที่แล้ว
แพลตฟอร์มของ Z4 จะได้ใช้ร่วมกับโตโยต้า ซูปรา รุ่นใหม่ด้วย
สำหรับประเทศไทยมีการทำตลาดดังนี้ 
พ.ศ. 2562
พ.ศ. 2565
ซากาโต้.
บีเอ็มดับเบิลยู ซากาโต้ (BMW Zagato) เป็นโฉมรถคอนเซปต์ ผลิตโดยบริษัทออกแบบรถสัญชาติอิตาลี ซากาโต้ ได้มีการออกแบบเป็น 2 สไตล์ คือ แบบโรสเตอร์ ซึ่งเปิดตัวที่งาน Pebble Beach Concours d'Elegance ในวันที่ 19 สิงหาคม ปี ค.ศ. 2012 และแบบคูเป้ ที่งาน Concorso d'Eleganza Villa d'Este ในวันที่ 25 พฤๅภาคม ปี 2012
สันนิบาตคอมมิวนิสต์ระหว่างประเทศ (เวียดนาม)

สันนิบาตคอมมิวนิสต์ระหว่างประเทศ  เป็นพรรคการเมืองนิยมลัทธิทรอตสกี ก่อตั้งโดยกลุ่มเดือนตุลาคมใน พ.ศ. 2475 โดยแยกตัวออกมาจากกลุ่มอินโดจีนที่นิยมลัทธิบอลเชวิก-เลนิน กลุ่มนี้ได้ออกหนังสือพิมพ์ชื่อ "ท้างเหมื่อย" 
กลุ่มนี้สนับสนุนแต่ไม่เข้าร่วมกับพรรคคอมมิวนิสต์อินโดจีน กลุ่มนี้เติบโตอย่างรวดเร็ว จนถูกกดดันจากรัฐบาลอาณานิคมใน พ.ศ. 2480 เพราะอยู่เบื้องหลังการนัดหยุดงาน เมื่อเกิดสงครามโลกครั้งที่ 2 ผู้นำของกลุ่มถูกจับกุมและกลุ่มถูกคว่ำบาตร จนเดือนสิงหาคม พ.ศ. 2487 จึงกลับมาอีกครั้งในชื่อสันนิบาตคอมมิวนิสต์ระหว่างประเทศ
กลุ่มนี้สนับสนุนการลุกฮือของผู้ใช้แรงงาน ต่อต้านการปกครองแบบอาณานิคมในช่วงปลายสงคราม และมีอำนาจใน 150 เมือง มีสมาชิกเพิ่มขึ้นเป็นจำนวนมาก กลุ่มนี้พยายามจัดประชุมที่ไซ่ง่อน แต่ถูกจับกุมเมื่อกองทัพฝรั่งเศสมาถึง สมาชิกพันธมิตรคอมมิวนิสต์เตรียมกองกำลังเพื่อสู้รบ แต่โฮจิมินห์จากพรรคคอมมิวนิสต์อินโดจีนได้ตกลงที่จะลงนามในข้อตกลงกับฝรั่งเศส ผู้นำส่วนใหญ่ของพันธมิตรถูกประหารชีวิตหรือหายตัวไปใน พ.ศ. 2489
พรรคประชาธิปไตยก้าวหน้าซาราวัก

พรรคประชาธิปไตยก้าวหน้าซาราวัก  เป็นพรรคการเมืองในมาเลเซียที่มีฐานเสียงในรัฐซาราวัก ก่อตั้งเมื่อ พ.ศ. 2545 หลังจากการสลายตัวของพรรคแห่งชาติซาราวักโดยกลุ่มที่สนับสนุนเปอฮิน ศรี อับดุล ตาอิบ มะห์มุด มุขมนตรีแห่งซาราวัก นำโดยดาโต๊ะ ศรี วิลเลียม อีกม พรรคนี้เป็นส่วนหนึ่งของแนวร่วมแห่งชาติ ในการเลือกตั้งทั่วไปรัฐซาราวักเมื่อ พ.ศ. 2554 พรรคนี้ได้รับการเลือกตั้ง 6 ที่นั่ง
เทศมณฑลบริสตอล (รัฐโรดไอแลนด์)

เทศมณฑลบริสตอล  เป็นเทศมณฑล 1 ใน 5 เทศมณฑลของรัฐโรดไอแลนด์ ในปี พ.ศ. 2553 เทศมณฑลบริสตอลมีประชากร 49,875 คน เทศมณฑลบริสตอลเป็นเทศมณฑลที่เล็กที่สุดในโรดไอแลนด์ เป็นเทศมณฑลที่เล็กเป็นอันดับ 3 ของสหรัฐอเมริกา มีพื้นที่บนบก 65 ตารางกิโลเมตร และในน้ำ 52 ตารางกิโลเมตร
ยูได ชิบะ

ยูได ชิบะ (千葉雄大) เป็นนักแสดง, นายแบบแฟชั่นชาวญี่ปุ่น อาชีพของเขาได้เริ่มขึ้นเกิดเมื่อเมื่อเขารับบทเป็นอาราตะ (アラタ) / โกเซย์เรด (ゴセイレッド) หนึ่ง ในนักสู้5สี ในฐานะ โกเซย์เรด ตัวละครหลักจาก Tensou sentai Goseiger ซีรี่ส์ที่มีชื่อเสียงมาก หลังจากประสบความสำเร็จในการฝ่าวงล้อมของเขา เขาได้แสดงในละครตลกและเรื่องรัก ๆ ใคร่ ๆ ในทีวีและภาพยนตร์ ปัจจุบันเขาถูกกำหนดให้เป็นดาราโอคุยามาในการปรับตัวภาพยนตร์สดของ Ajin: Demi - Human และ Mitsuko Inaba ใน Final Fantasy XIV: Daddy of Light ซึ่งจะจัดจำหน่ายทั่วโลกโดย Netflix
แฟร์รารี F430

แฟร์รารี F430  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทผลิตรถยนต์สัญชาติอิตาลี แฟร์รารี ในช่วงปี 2004 - 2009 ถือเป็นรุ่นต่อจากแฟร์รารี 360 โดย F430 ได้เปิดตัวครั้งแรกที่งานปารีสมอเตอร์ โชว์ ปี 2004 จนเมื่อ F430 ได้ยุติสายการผลิตลง จึงถูกแทนที่ด้วยรุ่น 458 อิตาเลีย ซึ่งได้เปิดตัวในวันที่ 28 กรกฎาคม ปี 2009
รุ่นต่างๆ.
F430 Spider.
F430 สไปเดอร์ (F430 Spider) คือรุ่นเสริมจากคูเป้ ที่สามารถเปิดประทุนได้ด้วย หลังคาผ้าใบ นับเป็นรถคันที่ 21 ของแฟร์รารีที่ผลิตรถเปิดประทุนออกมา ได้เปิดเผยครั้งแรกที่งานเจนีวามอเตอร์โชว์ รถได้รับการออกแบบโดย บริษัท พินินฟารินา ใช้หลักการลมเข้ารถ เช่นเดียวกับที่ทำใน ฟอร์มูล่าวัน 
F430 Challenge.
F430 แชลเลนจ์ (F430 Challenge) เป็นรุ่นเสริมจาก F430 และเป็นรุ่นที่มาแทน 360 แชลเลนจ์ ซึ่งได้ยุติการผลิตไป ออกแบบมาเพื่อใช้ใน "แฟร์รารี แชลเลนจ์" (Ferrari Challenge) ซึ่งเป็นฝ่ายจัดการแข่งขัน ของบริษัท แฟร์รารี F430 แชลเลนจ์ ยังคงใช้เครื่องยนต์และกำลังเดิม แต่น้ำหนักลดลง เป็นผลให้ความเร็วสูงสุดสามารถทำได้ที่ 315 กม./ชม. (196 ไมล์/ชม.) รถได้ถูกเปิดเผยที่งาน ลอสแองเจิลลิสออโต้โชว์ 2005
430 Scuderia.
430 สคูเดอเรีย (430 Scuderia) เปิดตัวครั้งแรกในงานแฟรงเฟิร์ตออโตโชว์ ปี 2007 โดยงานครั้งนี้มี มีชาเอล ชูมาเคอร์ มาร่วมงานนี้ด้วย 430 สคูเดอเรีย นับเป็นการเปลี่ยนโฉมใหม่ของ รุ่นF430 ในหลายๆด้าน โดยคำว่า "สคูเดอเรีย" มีความหมายว่า "ความคงทนของเหล่าม้า" (Stable of horses) รุ่นนี้ก็ได้ตัด ตัวเอฟออกไป โดยเรียกเพียง 430 แทน
ด้วยตัวถังใหม่ที่เบากว่า และมีสมรรถนะสูงกว่า กว่า F430 รุ่นธรรมดา สามารถทำความเร่ง 0-100 กม./ชม. ด้วยเวลาเพียง 3.6 วินาที และ ความเร็วสูงสุดได้ที่ 319 กม./ชม. 
Scuderia Spider 16M.
สคูเดอเรีย สไปเดอร์ 16เอ็ม (Scuderia Spider 16M) รุ่นเฉลิมฉลองที่แฟร์รารีเอาชนะงานฟอร์มูล่าวัน เป็นครั้งที่ 16 ได้ ในปี 2008 มีความพิเศษคือ เป็นรุ่นเปิดประทุนของ 430 สคูเดอเรีย ธรรมดา และผลิตจำนวนจำกัดที่ 499 คัน สำหรับสมรรถนะ ลดลงเล็กน้อย อัตราเร่ง 0-100 กม./ชม. ทำได้ที่ 3.7 วินาที และ ความเร็วสูงสุดที่ 315 กม./ชม. (196 ไมล์/ชม.)
F430 Spider Bio Fuel.
F430 สไปเดอร์ ไบโอ ฟิวเอิล (F430 Spider Bio Fuel) เป็นรุ่นที่สามารถใช้เติมเอทานอลได้ เปิดตัวครั้งแรกที่งานดีทรอยต์ออโตโชว์ ปี 2008 มาพร้อมกับ เครื่องยนต์ V8 ขนาด 4.3 ลิตร 500 แรงม้า เพิ่มแรงบิดขึ้น 5% และลดการปล่อยคาร์บอนไดออกไซด์ลง 5% 
SP1.
เอสพี1 (SP1) เป็นรุ่นแต่งของ F430 ใช้ชื่อว่า "เอฟพี1" ซึ่งย่อมาจาก "Special Project Number 1" พิเศษตรงที่ผลิตมาเพียงคันเดียว ออกแบบมาเพื่อให้กับ จูนิชิโร่ ฮิรามาซู (Junichiro Hiramatsu) นักธุรกิจชาวญี่ปุ่นผู้ซึ่งเป็นประธานชนรมแฟร์รารีประเทศญี่ปุ่น รถได้รับการออกแบบโดย เลโอนาร์โด ฟีโอราวันติ (Leonardo Fioravanti) จากบริษัท พินินฟารินา
บัคโมบิล

บัคโมบิล  เป็นชื่อรถยนต์จากสหรัฐอเมริกาที่ถูกผลิตขึ้นระหว่างปี ค.ศ. 1903 ถึงปี ค.ศ. 1905 ที่เมืองยูทิกา รัฐนิวยอร์ก โดยบริษัทบัคโมบิล รถยนต์เหล่านี้เป็นรถยนต์หลังคาเปิด 2 สูบ 15 แรงม้า 
บริษัทบัคโมบิลปิดกิจการในปี ค.ศ. 1905
บั๊กโมบิล

บั๊กโมบิล  เป็นชื่อบริษัทผลิตรถยนต์ของสหรัฐอเมริกา บริษัทบั๊กโมบิลถูกก่อตั้งในเดือนกรกฎาคม ปี ค.ศ. 1907 ที่เมืองชิคาโก รัฐอิลลินอย
ประวัติ.
บริษัทบั๊กโมบิลถูกก่อตั้งในเดือนกรกฎาคม ปี ค.ศ. 1907 ที่เมืองชิคาโก รัฐอิลลินอย การผลิตรถยนต์เริ่มต้นขึ้นในปลายปี ค.ศ. 1907 รถยนต์เหล่านี้มีลักษณะที่แตกต่างไปจากรถคันอื่นตรงที่เครื่องยนต์และชุดส่งกำลังทั้งหมดถูกแขวนอยู่บนโครงรถเหล็กกล้าทรงหักมุม ระบบส่งกำลังเป็นแบบเลือกสรรพร้อมชุดเฟืองท้าย
บริษัทบั๊กโมบิลปิดตัวลงในปี ค.ศ. 1909
สาดรากลำเทียน

สาดรากลำเทียน ชื่อวิทยาศาสตร์: "Lactuca siamensis" เป็นไม้ล้มลุกในวงศ์ Asteraceae เป็นไม้ล้มลุกสองฤดู แตกกิ่งน้อย ลำต้นเป็นสี่เหลี่ยม มีขนอ่อนปกคลุม ใบออกเป็นกระจุกที่โคนต้น ออกดอกที่ปลายยอด กลีบดอกสั้น มีเกสรตัวผู้จำนวนมาก ผลแก่แห้งมปุยปลิวตามลม ออกดอกเดือนตุลาคม – พฤศจิกายน พบครั้งแรกในไทยโดยหมอคาร์ เมื่อ 13 มีนาคม พ.ศ. 2467 ที่ภูกระดึง จังหวัดเลย ชื่อสปีชีส์ตั้งเป็นเกียรติแก่ประเทศไทย
หวายสยาม

หวายสยาม ชื่อวิทยาศาสตร์: "Calamus siamensis" เป็นพืชในสกุลหวาย วงศ์ปาล์ม เป็นหวายแตกกอมีเถาเลื้อยพันไปได้ไกลตามกาบใบและก้านใบมีหนามแหลม ดอกช่อ ผลกลม เปลือกผลเป็นเกล็ด ปลายผลเป็นติ่ง ผลแก่ช่วงเดือนกรกฎาคม – กันยายน พบตามป่าดิบชื้นในไทยและมาเลเซีย แต่นิยมปลูกทางภาคตะวันออกเฉียงเหนือเพื่อรับประทานหน่ออ่อน ชื่อสปีชีส์ตั้งเป็นเกียรติแก่ประเทศไทย
แป๊ะตำปึง

แป๊ะตำปึง หรือ ว่านกอบ (ชื่อวิทยาศาสตร์: "Gynura procumbens") เป็นพืชในวงศ์ Asteraceae เป็นไม้เลื้อยทอดตามพื้นดิน พบในฟิลิปปินส์ คาบสมุทรมลายู ไทย และคาบสมุทรอินโดจีน ลำต้นอวบน้ำ มียางใส ใบเดี่ยว เรียงสลับ รูปหอก ผิวใบหนามัน เนื้อใบขรุขระ ดอกช่อ ริ้วประดับมีสีเขียวรูปทรงกระบอกหุ้ม กลีบดอกย่อยขนาดเล็ก สีเหลือง ก้านชูเกสรเพศเมียยาว แยกเป็น 2 แฉก มีลักษณะเป็นฝอยชูทั่วช่อดอกกระจุก
ชาวไทลื้อและชาวไทยในภาคเหนือนำยอดและใบอ่อนใช้เป็นผักรับประทานกับลาบ ชาวโอรังอัซลีในรัฐเปรัก ประเทศมาเลเซียนำใบสดไปใช้ควบคุมระดับน้ำตาลในเลือด
ช้าแป้น

ช้าแป้น หรือ ผ้าลาย หูควายใหญ่ ชื่อวิทยาศาสตร์: "Callicarpa arborea" เป็นไม้ยืนต้นในวงศ์ Verbenaceae ลำต้นสีเทาอมเขียวอ่อน ยอดกิ่งอ่อนเป็นสีน้ำตาลอมเขียว ใบเดี่ยว ใบสีเขียวเหลือบเป็นมัน หลังใบมีขนสั้นนุ่ม ดอกช่อ โคนกลีบดอกเชื่อมติดกันเป็นหลอด ปลายแยกเป็น 4 กลีบ สีชมพูอมม่วง ช่อดอกเป็นทรงครึ่งวงกลม บานพร้อมกันทุกดอกในช่อ ผลเดี่ยว กลม ผลอ่อนสีเขียว แก่แล้วเป็นสีดำ เมล็ดมีอันเดียว เปลือกต้มน้ำดื่ม และนั่งแช่ ช่วยบรรเทาอาการอัมพฤกษ์เบื้องต้น